Ükskord politseinik, alati politseinik? - Tänane leht\n19. veebruar 2021, 23:00\nHansjörg Schneider, «Hunkeler kesk metsikut elu». FOTO: Raamat\nPensionile jäänud Baseli kriminaalpolitsei komissari Peter Hunkeleri pühapäevane hommikukohv ja ajalehe lugemine suvehommikuses Kannenfeldi pargi sissekäigu juures tänavakohvikus katkeb siis, kui pargist salati jaoks hapuoblikaid korjanud proua leiab müüri najalt surnud mehe, pealuu sisse löödud, rohutuust suus.\n«Ükskord politseinik, alati politseinik,» saadavad kohvikukaaslased Hunkeleri asja uurima. Ta tunneb ohvrit. Austerlane Viinist, pensionil olev terava keelega kirjandus- ja teatrikriitik Heinrich Schmidinger, ühtlasi ka usin petangimängija. Ohvri juures on kaks petangikuuli, mõlemale sisse freesitud seitse ringi. Hetkeemotsiooni ajendil võtab Hunkeler ohvri kaelast viimase isale kuulunud Raudristi, mida mees oli kandnud kui amuletti, ning pistab selle taskusse. Ohvrile kuulunud ese annab Hunkeleri taskus endast märku kuni loo lõpplahenduseni.\nOmal käel, justkui veidi vastumeelselt, juhtumit uurima asunud meeldiva olemisega vanahärra Hunkeler pendeldab korduvalt oma Baseli korteri ja Alsace’i maja vahel, sealuures mõnikord inkognito, sõites ringi mopeediga, maskeerununa naabrinaise kollasesse jakki ja kiivrisse. Kohtudes võimalike kahtlusaluste ja tunnistajatega, tuleb tal diskuteerida erinevatel teemadel: inimene on inimesele hunt; Schmidingeri mõrv on väikekodanlik; millised on teravasõnaliste kriitikute motiivid, samuti ei jää vestlustest välja päevapoliitika, maailmavaated ning lisaks ka II maailmasõja koledused.\nTaustaks on kohati kummaline läbisaamine endiste kolleegidega, veider toiduvalik, võibolla veidi rohkem napsi kui peaks ning sõbranna Hedwig. Pealtnäha kergete vestluste ja samal ajal tähelepanelike vaatluste käigus selgitab Hunkeler välja, kelle käes on kolmas petangikuul, mis oli tapatöö motiiv, ning loomulikult, kes on mõrvar.


Kogumispension kärbib ümbrikupalkade osa\nTööpoliitika muutub kindlasti praegusest selgemaks ja läbipaistvamaks, sest siis on just töövõtja huvitatud ümbrikupalga vältimisest, ütles Suurettevõtjate Assotsiatsiooni juhatuse esimees Aadu Luukas.\n«Arvan, et ümbrikupalkade osas on positiivsed tulemused saavutatavad küllaltki kohe pärast kogumispensioni sisseviimist,» rääkis Luukas.\nLuukase hinnangul pole ettevõtted tõenäoliselt vastu ka üldisele palgatõusule, ent sel juhul peab kindlasti langema sotsiaalmaksu koormus.\nÜmbrikupalkade vähenemist kogumispensioni juurutamisel prognoosib ka Eesti Kaubandus-Tööstuskoja (EKTK) juhatuse esimees Toomas Luman.\n«Põhimõte on küll õige, ent ma ei kujuta ette, kuidas valitsus kavatseb üldist palgatõusu korraldada,» sõnas Luman.\nLumani sõnul saab valitsus tööandjatele teha vaid omapoolse ettepaneku, milles on täpselt vaja selgitada palgatõusu metoodikat.\n«Tööandjatel võib praegu olla küsimusi näiteks tulumaksu arvestamise aluseks oleva summa ning sotsiaalmaksu kujunemise suhtes,» rääkis ta.\nLumani hinnangul ei tohiks tööandjad siiski vastu olla kulujaotuste tegemisele olemasolevate ressursside piires.\nKogumispensioni rakendumise korral 2001. aastal alaneks tööandja makstava sotsiaalmaksu riikliku pensionikindlustuse eelarvesse minev osa 20 protsendilt 12 protsendile.


Lao järv - Hiite kuvavõistlus 2015 lisa - Kuvad - Maavalla Koda\nKuva 33 / 35\nKuva 35 / 35\nLäänemaa, Kullamaa kihelkond, Kuistlema raba\nKuistlema raba asub Risti ristis ja on tuntud ühtviisi nii Virtsu kui Haapsallu siirdujatele. Rabas asuv Lao järv on kantud ohvrijärvena Eesti Maavalla koja hiienimistusse. Viide: Hunt, T. (2015) Lääne-Eesti teejuht. Tallinn: Varrak\nLao järve ylesvõte osales esimest korda hiite kuvavõistlusel 2013. aastal. Autor kirjutas pildi selgitusse: "Sattus kätte Mati Mandeli raamat "Arheoloogiga Läänemaa radadel", kus hakkas silma huvitav soojärv Kuistlema rabas. M. Mandel nimetab paika vanaks oherdamispaigaks." 2015. a ilmunud T. Hunti koostatud Lääne-Eesti teejuht tugineb järve pyhakspidamisel ilmselt hiite kuvavõistluse lehele.\nHilisemal kontrollimisel selgus, et viidatud Mati Mandeli raamatus siiski ei kirjutata Lao järvest kui ohvri- või pyhapaigast. Mati Mandel yksnes oletab, et ehk on see järv olnud kunagi ohvrikoht, või matusekoht. Oletuse aluseks on aga yksnes pärimus järve uppunud naistest.\nKuna Lao järve pyhaks pidamise kohta ei ole ka muud teavet, ei saa seda praeguste andmete põhjal looduslikuks pyhapaigaks pidada.


Autošampoon vahaga 1,3l - XL Motors\nAutošampooni kontsentraat vahaga. Eemaldab ka raskesti puhastatava mustuse ning jätab värvipinnale kaitsva vahakihi. Toob esile auto värvitooni ja lisab sära. Biolagunev. Meeldiva apelsinilõhnaga. Jätkub kuni 30 pesukorraks.\nKogus 1,3 l\nTootekood: 19-027 Kategooria: Universaalkaubad


Ülle Toming: ma ei ole kogenud armastuse argipäeva - Eesti Päevaleht\n„Vananemine ei hüüa tulles, on väga kena, et ta tuleb. Sest teine variant on surra noorelt. Aga hing – nii kaua, kui töötad noortega – püsib kaua noor. Tunnen end täpselt sellises vanuses, nagu olen – noore pensionärina,” ütleb 20-aastase varieteetantsijakarjääriga Ülle Toming (63). Ta on töötanud koreograafi ja õppejõuna ning annab tantsutunde ka praegu.\nÜllel on olnud kirev elu, kuhu on kuulunud värvikad isiksused. Tema abikaasa Jüri Krjukov lahkus meie hulgast 21 aastat tagasi oktoobris. 1. septembril möödus 20 aastat Ülle tantsupartneri ja sõbra Mait Agu surmast. LP-le räägib Ülle neist mõlemast ja vaatab tagasi oma värvikale elule.\nMarju Lauristin: korralikud inimesed häbenevad end juba rahvuslaseks tunnistada 674\nKunstnik Sirje Runge: ühiskond lükkab vanad naised kõrvale 99


Kas Ulefone tuleb tuttav ette? Sel tootjal on maailma üks vastupidavaimatest telefonidest | Digigeenius\nKas Ulefone tuleb tuttav ette? Sel tootjal on maailma üks vastupidavaimatest telefonidest\nUlefone on suur Hiina tootja, mille toodang läheb põhiliselt rahvusvahelisele tarbijale. 2006. aastal asutatud Shenzheni firma esimesed mudelid ei hiilanud just vastupidavusega, kuid siis võttis ettevõte end tõsiselt kokku ja teeb praegu maailma peaaegu kõige tugevamaid telefone, mida saad sa Eestis ka osta.\nUlefone Armor 2S maksab Klickis 219,99 eurot ja on praegu tavahinnast 80 eurot odavam. Kohe esimene pilk telefonile ütleb, et see pole selline, nagu enamus teisi. Kurta, et kõik uued mobiilid on ühte nägu, Ulefone Armor 2S-i puhul pole vähimatki põhjust, sest mõned arvustajad on nimetanud seda tankiks, mõned otsekui rollimängust välja karanud relvaks ning mõned kirtsutavad veidi nina selle peale, et kruvipead on silmnähtavalt korpuse külgedel ja taga.\nKuid need kruvipead ongi tavaliselt märk korpuse erilisest tugevusest. Nii on ka Ulefone´i ülitugev mudel kruvidega kinni keeratud, korpus ei põru siis lahti ka tugevate löökidega ning säilitab veekindluse igas olukorras.\nIP68 standardile vastavus tähendab vee- ja tolmukindlust, samuti võib see probleemideta kukkuda käe kõrguselt (1,2 meetrit) betoonile ja kahjustusi ei teki. Pisut kõrgenevad kummise kattega nurgad aitavad ära hoida ekraanikahjustusi ja kriimusid, sest mingi kõrgema nurga vastu kukub telefon alati ja kopruse muud osad ei saa põhilööki endale.\n4700 mAh aku, mis on tavalistega võrreldes oluliselt suurem ja kiirlaadimisega, tagab mobiili töö ka siis, kui pistikupesa pole alati käeulatuses. Spetsiaalne akusäästulahendus annab sisselülitatuna mobiilile veel kaks lisapäeva ilma laadimata.\nKõigil Ulephone´i telefonidel on alati olemas microSD kaardi lisamise võimalus – nii ka sel telefonil. Alt servast leiab moodsa USB Type-C pistikupesa, mis on veekindla kummiklapiga kaetud, küljel on SOS-nupp, mille saab programmeerida kiiret abi kutsuma. Mikrofoni- ja kõlariavad on kaetud mikrovõrguga, mis ei lase veemolekule läbi, kuid ei takista helilaineid.\nMeie muutuvas kliimas, kus praegu ähvardatakse üle +30 kraadiga ning karmimate pakastega on ka kaugelt alla -30 võimalik, sobib Ulefone´i telefon samuti väga hästi, sest selle lubatud temperatuurid ulatuvad -40 … +80 kraadini. Kui sa just keevasse vette oma kestvustelefoni ei pilla, on kõik olukorrad kaetud.\n13-megapiksline tagakaamera, millega saab pildistada ka vee all, Full HD videosalvestus ning eraldi graafika- ja heliprotsessor tähendavad, et vastupidavuse nimel ei pea eriti midagi ohvriks tooma. Tegemist on igati korraliku nutitelefoniga, mis peitub kruvidega kokkutõmmatud ja veekindlate sisemiste kihtidega kindlustatud korpuse sees.\nGPS, Glonass, WiFi ja kompass on samuti väga laialt levinud omadused, kuid lisaks neile pakub Ulefone hoopis harvem levinud baromeetrit, millega oma täpset kõrgust merepinnast hinnata ning miks mitte ka ilma ennustada. Seegi sensor vihjab võimalusele kestvustelefon rasketes oludes karmimate katsumuste jaoks kaasa võtta.\nMärksõnad: kestvus, mobiilid, veekindel\nKolm veekindlat telefoni talviseks õueminekuks\nKõlar, mille võid vabalt basseini või õue kaasa võtta


Kas diabeetikutele on võimalik poes süüa?\nKas ma saan diabeedi jaoks putru?\nSee peaks olema väga piiratud selle kasutamisega:\nKes diabeet on koormatud ainevahetuse, nägemise ja liigeste haiguste probleemidega. Kuna see mannana puder annab tugevaima hoiuse luukoe sees.\nNendele lastele, kes seisavad silmitsi diabeedi tüüpi insuliiniga, on see poog tarbimiseks keelatud.\nSeega on nende isikute nimekiri, keda ei tohiks tarbida või peaks tootelt tõsiselt piirama, olema pikem.


Rannajalgpallurid alustavad hooaega karikajahiga - Sport - Sakala\nRannajalgpallurid alustavad hooaega karikajahiga\n8. juuni 2018, 16:00\nJK Fellin alustab laupäeval Tallinnas võistlushooaeaga Eesti karikavõistlustega.\nRannajalgpalli harrastavaid viljandlasi koondav meeskond JK Fellin alustab laupäeval Tallinnas võistlushooaeaga Eesti karikavõistlustega.\n2016. aastast Eesti karikasarjas ja liigaturniiridel osalevasse JK Fellinisse kuuluvad jalgpalli harrastavad Viljandis sirgunud mehed, kes on osalenud ka Eesti harrastajate jalgpalliliigas, ent on viimasel ajal oma võistlemislusti rahuldanud peamiselt rannaturniiridel.\nViljandi meeskonna esindaja Henri Pedaniku sõnul ootab neid laupäeval Nõmme spordikeskuses peetavas karikavõistluste avaringis tugev vastane Saue JK, kes kuulub meistrivõistlustel kõrgemasse ehk meistriliigasse. JK Fellin osaleb meistrivõislustel esiliigas.\nRannajalgpalli karikavõistluste süsteem on klassikaline: võitja jätkab järgmises ringis ja kaotaja ehk väljalangeja jääb väljaku äärde konkurentidele kaasa elama. Eesti karikavõistlustel osaleb tänavu kaheksa meeskonda.\n«Eelmisel aastal langesime karikaturniiril esimeses ringis, aga üle-eelmisel aastal jõudsime välja poolfinaali, kus kaotasime hilisemale võitjale,» meenutas Henri Pedanik.\nNädal pärast karikavõistlusi algavad Eesti rannajalgpallis ka meistrivõistlused. Nii meistri- kui esiliiga avaetapp mängitakse ületuleval nädalavahetusel Pärnus.\nEelmisel hooajal lõpetas JK Fellin kümne esiliiga konkurendi seas viienda kohaga, tänavu loodavad viljandlased seda tulemust üle mängida. Mõlemas liigas osaleb kaheksa võistkonda.\nNagu ütles Henri Pedanik, on JK Fellin tänavu saanud paar mängumeest ka juurde.\nEesti rannajalgpalli esiliiga hooajal mängitakse kuus etappi, neli neist on kavandatud Pärnusse ja kaks pealinna.\nJK Fellini koosseisu kuuluvad Henri Pedanik, Marek Ungerson, Steven Tensing, Raul Kaljula, Priit Luik, Rait Pärna, Markel Utsal, Sören Õunap, Rasmus Alles, Karl Välja ja Karl-Louis Laasmäe.


Tekst: M. Jüssi, 2008/12, Soojad talved on hüljestele saatuslikud, www.loodusajakiri.ee\nHallhüljes (Halichoerus grypus) Hallhüljes on Läänemere suurim imetaja. Karvkatte värvus isastel on seljapoolt tavaliselt pruunikashall, suurte tumedate laikudega. Emased on üldiselt heledamat tooni. Täiskasvanud isaslooma pikkus on üle 2 meetri ja kaal kuni 300 kilo. Emasloomad on väiksemad.\nTema elupaikadeks on mere ulguosad. Hallhüljes toitub peamiselt kaladest (tursk, lest, lõhilased, heeringlased), süües neid teinekord ka kalameeste võrkudest ning on juhtunud, et loom on end einestamise ajal võrku kinni mässinud ning lämbub. Kalade kõrval sööb ta ka veel mereselgrootuid ja taimi. Toiduahela tipplülina ei ole täiskasvanud hallhülgel looduslikke vaenlasi.\nHallhüljest ohustab eelkõige Läänemere reostumine – toiduahela lõpplülina kuhjuvad temasse praktiliselt kõik elukeskkonna mürgid ja ka kalurite mõrdadesse takerdumine.\nKüttimine hallhülge populatsiooni eriti ei mõjuta. Hallhüljes on looduskaitse all nii Eestis kui ka Euroopa liidus ning kuulub ka Maailma Looduskaitseliidu punasesse nimekirja.\nViigerhüljes (Pusa hispida) Viigerhüljes on väiksem kui hallhüljes. Ta eelistab Läänemeres elada kalda lähedal laidude ja saarte vahel. Viigerhüljes toitub peamiselt kaladest. Vähem tarvitab ta vähilaadseid ja limuseid.\nLooduslikke vaenlasi viigerhülgel Läänemeres ei ole. Noori poegi võivad ohustada kotkad. Peamiseks vaenlaseks on neile läbi aastasadade olnud inimene, kes küttis neid nii liha kui naha pärast. Suurt mõju avaldab ka inimese poolt kasutatavate mürkainete sattumine merre. Mürkained ladestuvad hüljestesse ja seetõttu langeb neil viljakus ning elujõud. Mere saastumine on hüljeste arvukusele avaldanud arvatavasti isegi rohkem mõju kui otsene küttimine. Just inimese mõju tõttu on kunagisest arvukast liigist säilinud Eesti rannavetes kõigest mõned tuhanded isendid. Kaasajal on viigerhüljes looduskaitse all ja mingit jahti talle ei toimu.\nPringel (Phocoena phocoena, L.) Pringel elab külmades meredes nii ida- kui läänepoolkeral. Teda võib kohata nendes merepiirkondades, kus keskmine temperatuur on alla 15°C. Pringel tunneb end koduselt kaldalähedastes ning madalates merepiirkondades.\nToitu hankides sukeldub ta tavaliselt 20–60 meetri sügavusele, kuid on võimeline sukelduma ka kuni 200 meetri sügavusele. Läänemeres sööb pringel peamiselt räime, kuid toiduks on talle ka on kilu, tursk, angerjas ja lest. Loomult on pringel pelglik ning hoidub paatidest eemale. Seetõttu on teda raske vaadelda.\nTa elab kas üksi või väikestes, 2–10 isendist koosnevais rühmades. Läänemeres on maailma väikseim pringlite populatsioon. Seevastu Läänemeres, seespool Taani väinasid, Saksamaa ja Poola rannikute lähistel, elab umbkaudu 600 pringlit. Rootsi rannikualadel võib pringleid reeglina kohata Gotlandist lõunapool. Läänemere pringlid on muutunud teatud määral geneetiliselt erinevateks võrreldes Põhjameres elutsevate pringlitega, ehkki pringlid rändavad vahel Taani väinade kaudu Põhjamerre ja tagasi Läänemerre.\nTakerdumist püünistesse ja võrkudesse peetakse kõige tõsisemaks pringleid ähvardavaks ohuks. Kõige ohtlikumad on nende jaoks traal- ja põhjavõrgud, kuhu loomad kinni jäävad ning hukkuvad. Veel on pringlite arvukuse vähenemist mõjutavateks teguriteks keskkonnamürgid, üha suurenev mürasaaste merel, elukeskkonna hävimine ja mereliikluse tihenemine.\nRandal ehk randalhüljes (Phoca vitulina) on loivaline hülglaste sugukonnast.\nRandali levilaks on põhjaparas- ja arktilise vöötme mere rannikud. Neid elutseb nii Atlandi kui ka Vaikse ookeani põhjapoolsetes rannikupiirkondades, samuti Lääne- ja Põhjameres. Randalite levila on loivaliste seas üks laiemaid.\nRandaleid arvatakse olevat 400 000–500 000, mõned alamliigid on ohustatud. Randali küttimine, mis varemalt oli tavaline, on nüüd enamikus riikides keelatud.\nRandalid on enamasti pruunika või hallika värvusega ja omapärase V-kujulise ninasõõrmega. Täiskasvanud isendid on umbes 1,85 m pikad ja kaaluvad 130 kg. On kindlaks tehtud, et emasrandalid elavad isastest kauem (vastavalt 30–35 ja 20–25 aastat).\nRandalid lesivad sageli gruppidena kaljustel rannikupiirkondadel, kuhu maismaakiskjad ei pääse kergesti ligi.\nEnne paaritumist toimuvad isasrandalite vahel ägedad lahingud ning ainult tugevamad paarituvad emastega. Emasrandalil sünnib üldjuhul 1 poeg, kelle eest ta üksi hoolitseb. Noored pojad on võimelised ujuma ja sukelduma peaaegu kohe pärast sündimist. Poegade kasv on emapiima imedes suhteliselt kiire.


Villu Zirnask: Kinnisvarahaide mõttekoht\nRenditootlus langeb, kuid mitte lõputult\nPõhimõtteliselt tasub ettevõttel vabastada kapitalimahuka infrastruktuuri – näiteks büroo- ja tootmishoonete – alt nii palju raha kui võimalik, kui see põhitegevusse paigutatuna teeniks suuremat tulu. Kui arvestada, millistest tootlusootustest rääkisid kinnisvarafondide juhid äsja toimunud konverentsil “Kinnisvara 2005”, võiks taoline liigutus ennast müügikõlblikku kinnisvara omavale ettevõttele ära tasuda, kui vabaneva raha saab paigutada põhitegevusse stabiilselt 10-11 protsenti ületava tootlusega.\nRaha on, maja pole\nFondijuhid kurdavad praegu kättesaadavate objektide vähesuse üle võrreldes rahaga, mida kodu- ja välismaised investorid oleksid valmis Baltikumi kinnisvarasse paigutama. Kinnisvaras kohta otsiva raha suurusjärkude iseloomustamiseks tõi Eastern Europe Real Estate Investment Trusti juht Ain Kivisaar näiteks suvel alghinnast neli korda kallimalt müüdud Kadrioru Tivoli krundi oksjoni, kus osales 22 pakkujat, kel oli oksjoni ajal taskus kokku 3,2 miljardit krooni.\nKõva konkurents on nii arendamist ootava kui ka väljaarendatud kinnisvara hindu tõstnud ja tootlust vähendanud sedavõrd, et kinnisvarahaidel on tekkinud n-ö eksistentsiaalsed küsimused. “Turg on väike, tootlus madal, milleks siia tulla?” küsis Meelis Liivak Baltic Property Trustist. Ja märkis, et BPT kinnisvarafondide fookus on liikumas Baltikumist mujale, esialgu esmajoones Poolasse.\nBaltikumis ostetud kinnisvarast üritatakse samal ajal välja pigistada nii palju kui võimalik. Paremate büroo- ja kaubanduspindade puhul võib-olla ongi võimalik saada pisut rohkem kui praegu, sest majanduskasv on kiire ja vakantseid pindu vähe.\nA-klassi ehk keskse asukohaga ja kvaliteetsete büroopindade keskmine renditootlus hinnatakse praegu Tallinnas olevat 8-9 protsendi kandis, samasuguste kaubanduspindade oma 9-11 protsenti. Võrdluseks – Ukrainas ja Venemaal on need näitajad 12-13 protsenti, Skandinaavias ja Saksamaal 6-7 protsenti.\nEnt kahju küll – kui kodulaenu saab Eestis praegu odavamalt kui enamikus teistes Euroopa Liidu riikides, siis siinsete renditootluste alanemist Skandinaavia ja Saksamaa tasemele ei ennusta ükski kinnisvarahai. Ärikinnisvara likviidsus on siin väiksem ja rendilepingud rendileandja seisukohast suuremate riskidega. Põhiliselt sellest paariprotsendine vahe tulebki.\nSamas ei ole ka 9-10-protsendine varade tootlus enamikus majandusharudes midagi kättesaamatut. Võib-olla tasuks kinnisvarafondidele huvi pakkuvate objektide omanikel, kes praegu müügist ei huvitu – Kivisaare hinnangul on kolmes suuemas Eesti linnas selliseid objekte umbes 60 – siiski järele mõelda, kas neis tõesti pole kübetki soovi müüa ning saadava rahaga midagi uut ja aktiivsemat ette võtta.\nAastad, kus supertulu teenib lihtsalt kinnisvara hoidmisega, sest kinnisvarahinnad muudkui tõusevad, saavad ükskord läbi. Uue ajajärgu stardipauguks võib saada oodatav eurointresside tõus.


Põhiseaduskomisjon algatas eelnõu menetluse seitsmenda eurosaadiku valimiseks - Riigikogu\nPõhiseaduskomisjon algatas eelnõu menetluse seitsmenda eurosaadiku valimiseks\n24.09.2018 / Pressiteated, Põhiseaduskomisjon\nRiigikogu põhiseaduskomisjon otsustas tänasel istungil algatada eelnõu menetluse Euroopa Parlamendi valimise seaduse muutmiseks, et kevadel oleks võimalik valida kuue asemel seitse eurosaadikut.\nPraegu kehtiva Euroopa Parlamendi valimise seaduse kohaselt valitakse Eestist kuus Euroopa Parlamendi liiget. Ühendkuningriigi Euroopa Liidust lahkumisel jaotatakse osa tühjaksjäänud parlamendikohtadest ümber ja Eesti saab ühe koha lisaks. Seetõttu on vaja muuta Eesti siseriiklikku seadust, et oleks võimalik valida kuue asemel seitse Euroopa Parlamendi liiget.\nSeaduse järgi võib Eestis praegu Euroopa Parlamendi valimistele üles seada kuni 12 kandidaati ehk kaks korda rohkem kui on mandaate. „Plaanitava seadusmuudatuse kohaselt piiratakse ühe nimekirja kandidaatide arvu üheksaga. Seniste valimiste põhjal on näha, et nimekirjadele langeb osaks ühe kuni kolme mandaadi täitmine ja seetõttu on lühemad nimekirjad valijale selgemad,“ ütles põhiseaduskomisjoni esimees Marko Pomerants.\n„Algatuse mõte on, et seitsmendat parlamendiliiget ei hakata eraldi valima. Selleks saab lihtsalt järjekorras valimistulemustelt järgmine kandidaat,“ ütles komisjoni aseesimees Jüri Adams.\nKui Euroopa Parlamendi uue koosseisu kokkutulemise ajaks pole Brexit toimunud, on Eestil parlamendis endiselt kuus kohta. Seitsmes liige saab Eestist Euroopa Parlamenti tööle minna alles siis, kui Ühendkuningriik Euroopa Liidust päriselt lahkub.\nPlaani kohaselt lahkub Ühendkuningriik Euroopa Liidust 29. märtsil 2019. Järgmised Euroopa Parlamendi valimised toimuvad 26. mail 2019. Uus europarlamendi koosseis koguneb avaistungile 2. juulil 2019.


Vabatahtlikud ajasid puiduhaket laiali « Hiiu Leht\nPühapäeval töötas 15 vabatahtlikku paar tundi Kärdla välijõusaalis. Laiali aeti 30–35 kuupmeetrit puiduhaket. Hakkematerjaliga toetas välijõusaali rajamist OÜ HMPK ja hakkepuidu transporti Lehtmast AS Eesti Keskkonnateenused.\nProjektijuht Liis Remmelg MTÜst Hiiumaa Jooksugrupp rääkis, et välijõusaali juurde paigaldatakse veel kaks päikesepaneelil töötavat valgustit. Paigaldamisel on juba arvestatud võimalusega need tulevikus tänavavalgustusvõrku ühendada.\nLisaks on vaja kahe merepoolse treeningseadme kõrvale vedada täitematerjali ja pärast seda tuleb materjali peale samuti hakkepuit katteks panna, et treenimine oleks ohutu.\n“Välijõusaali pidulik avamine tuleb siis, kui kõik tööd on lõppenud,” lubas Remmelg.\nSildid: jooksugrupp, Liis Remmelg, välijõusaal


Kas stressi all on võimalik kaalust alla võtta ja kui ohtlik see on - Jalgi oma kaalulangust\nKuidas kohe kaalust alla võtta - 51 erinevat viisi - Nahahooldus -\nTasuta 2b kaalulangus\nFe2 fat burner arvustused\nUni peaks olema vähemalt tundi. Ja enne kui teate, on kogu kartulivahvli pakk läbi!\nKõrvaldage ärevuse ja stressi allikas. Mitu tundi peate telefoni, Interneti, teleri välja lülitama. Inimene tekitab enda jaoks palju stressiallikaid. Veeda rohkem aega seal või koos nendega, kus on hea ja rahulik. Võite minna loodusesse, jalutada pargis, käia näitustel ja filmides ning tegeleda hobiga. Veetke sagedamini lähedaste ja kallite inimestega. Hea on kuulata kerget meloodilist muusikat. Vaadake seda videot selle kohta, kuidas stress on teie tervisele kahjulik: Kuidas kaalust alla võtta närvistressi ajal Mõned inimesed hakkavad seevastu stressis kaalus juurde võtma.\nKui inimene on harjunud närvipinget haarama, siis varsti hakkab kaal tõusma. Protsessi saate takistada, kui: Ärevuse allikast abstraktseks. Igal inimesel on oma stressiallikas6 isiklikud suhted, töö, õppimine ja muu. Kõigepealt peate lahendama täpselt need probleemid.\n#9: Kuidas toetada oma mälu?\nNiipea kui stress on tunda, on hea hakata tegema intensiivseid treeninguid. Selleks sobivad fitness, jooksmine, hüppamine, aeroobika ja muud rühmategevused. Peaasi, et nad oleksid korrapärased ja aktiivsed. Teil ei tohiks olla kiusatust süüa tühja kiiret süsivesikut täis rämpstoitu.\nKuidas mõjutab menstruatsioon kehakaalu?\nVältige kiirtoitu, saiakesi, maiustusi, soodat ja kohvi. Stressi ajal on oluline järgida päevakava. Te ei tohiks planeerida rohkem kui asja. Rohkematel inimestel pole ikka veel aega, nii et püsiv tunne rahulolematus iseendaga jääb püsima.\nSee soodustab jällegi kortisooli tootmist. Peate looma võimalikult palju olukordi, kui on põhjust enda üle rahule jääda ja uhke olla. Soovitav on ennast rõõmustada ja hellitada, võimalikult tihti kiita.\nÄrge keelake endale stressis olles meeldivaid pisiasju. Lõpuks on oluline järgida spetsiaalset dieeti. Eridieet meestele ja naistele Ülekaalu kaotamise või lisamise vältimiseks on häire ajal oluline dieeti hoolikalt jälgida.\nArvatakse, et stress põhjustab meestel kaalulangust ja naistel vastupidi. Kuigi igal pool on erandeid.\nDieet peaks põhinema valkudel, mis aitavad kehal töötada ja on ehitusmaterjalid. Ära lükka tervisliku eluviisiga alustamist homsesse päeva. Mine kohe praegu jalutama, kõnni treppidest või alusta toidupäeviku pidamist.\nRahulikult alustades ning väikeseid detaile muutes on võimalik jõuda suurte muutusteni. Sa ei saa teha seda, mida tahaksid Kas sa ei jaksa enam oma lastega mängida? Kaalulangust tasub hakata tõsiselt kaaluma, kui nende toimingute sooritamine, mis sulle meeldivad, muutub problemaatiliseks, näiteks tunned ebamugavust või hakkad hingeldama.\nToitumise muutmise ning regulaarse liikumisega on võimalik saavutada tervislik kehakaal ning elada nii, nagu sa ise soovid. Kaalu Logi, sa tead oma kaalu edu, mis mõnikord võib olla suur inspiratsiooniallikaks! See pala kaalu app on tasuta kasutada.\nSee võib tõesti muuta seda, kuidas te vaatate oma keha ja kuidas te kaotate või säilitada kaalu. Sõltuvalt sinu organismist võib kofeiini kogus enesetunnet kas parandada või halvendada. Mõni naine tunneb, et kohvi joomine peletab menstruatsiooniaegset väsimust ja aitab vett väljutada, samas teistel teeb see sümptomid hoopis tugevamaks.\nMuud ei jää üle, kui tuleb katsetada. Suupisteid valides jälgi nende toitainesisaldust. Kuigi süda ihkab sel ajal ehk rohkem šokolaadi, ütleb aju, et sul oleks vaja midagi tõhusat, mis sisaldaks kaltsiumi, D-vitamiini, B6-vitamiini ja magneesiumi.\nKui suudad, siis ole oma isudest üle ja söö hoopis jogurtit, müslit, pähkleid, juustu ja lõhet. Sööge parema kvaliteeiga toite tihemini. Huvitaval kombel hakkavad inimesed tihti ihkama toitu, kui nad tegelikult on hoopis näljased.\nVesi on hea meile kõikidele mitmel põhjusel: näiteks aitab vesi kehast mürke ja ebavajalikku kraami välja pesta. Samuti aitab vesi meil olla hüdreeritud, mis aga aitab olla energiline.\nUni tuleb tavaliselt peale mitte, siis kui oleme näljased vaid parim kaalulanguse kast oleme janused.\nMaailmakuulus Mayo kliinik kinnitab, et juba väikene janu muudab meid uniseks, mis muudab meid ebaaktiivseks, mis muudab meid paksuks. Kliinikud soovitavad jalgi oma kaalulangust juua päevas 3,7 liitrit ehk 15 kruusi vett päevas, naistel aga 2,7 liitrit vett päevas ehk 11 kruusi.\nSamas ei tähenda see seda, et nii palju on vaja juu vett, me saame vett ka toidust - puuviljadest ja juurviljadest.\nJoo kookosvett Kookosvesi on looduslik elektrolüüt ja on täis vitamiine ja mineraale. See on üks parimaid jooke kehakaalu langetamiseks.\nVõtke rasva mobiliseerimiseks, soole liikumise parandamiseks, pH tasakaalustamiseks ja naha loomulikuks kuma panemiseks iga päev klaas kookosvett. Rohelise tee joomine aitab neutraliseerida kahjulikke vabu hapnikuradikaale ja vähendada stressitaset kehas.\nMust kohv sobib kaalulangetamiseks, kuna selles on hea kogus kofeiini, mis aitab vähendada keha rasva ja rasvarakkude suurust 5.\nSuupiste tervislik Shutterstock Pidage meeles, et peate tarbima 3 tüüpi puuvilju ja tüüpi köögivilju. Noh, miks mitte võtta neid suupisteks, kui tunnete end minusöögi tegemiseks piisavalt näljasena? Töödeldud toidu asemel suupiste puuviljadele, pähklitele ja toorele köögiviljale porgand, peet jneet kaalust alla võtta. Taotle kokka Kas soovite hängida oma sõpradega või pidada perekonna kokkutulekut? Muidugi, mine välja ja lõbutsege oma inimestega.\nKuid ärge laske sellel kaotada oma kaalulangetamise eesmärki.\n10 viisi, kuidas oma kaalukaotust ise julmalt saboteerid\nEsitage restoranis kokale erisoov. Paremad valikud teie magusale hambale Te ei pea oma magusaisu kaotama; magusaisu küllastamiseks peate lihtsalt loobuma magusate toitude tarbimisest. On ka muid võimalusi, mis suudavad hoolitseda teie lakkamatu armastuse järele magustoitude vastu.\nKas teil on puuviljasalat, madala kalorsusega külmutatud jogurt, madala suhkrusisaldusega porgandikook, täistera ingverid jne. Väldi hilisõhtust näksimist Hilisõhtune näksimine on tapja.\n7 lihtsat, loomulikku elumuutust, mis alandavad kaalu iseenesest - Oma Maitse\nSa tarbid liiga palju kaloreid, ilma et sellest isegi aru saaksid, ja kõik see ladustatakse nii rasvana, kui oled öösel kõige vähem aktiivne. Niisiis, pärast kolm tundi pärast õhtusööki magage, et vältida näljatunnet ja tungi süüa midagi magusat ja soolast. Söömise ajal ei hajutata Pange oma mobiiltelefon eemale ja lülitage õhtusöögi ajal teler ja sülearvuti välja. Vaadake toitu ja sööge, et anda ajule visuaalne märge selle kohta, kui palju olete söönud.\nHajameelsused nagu sotsiaalmeedia, Netflix või sõbraga vestlemine panevad teid ainult rohkem sööma ja lõpuks tunnete end näljasena pärast seda, kui olete oma õhtusööki nautinud.\nJälgige oma osa suurust Shutterstock Kui sööte liiga palju kõike, võite kaalus juurde võtta. Kui jätkate puuviljade ja köögiviljade suurte portsjonite kasutamist, võtate kaalus juurde.\n7 lihtsat, loomulikku elumuutust, mis alandavad kaalu iseenesest\nKehas tuleb luua negatiivne energiabilanss, kus kaloraaži on vähem ja energiakulusid rohkem. Niisiis, jälgige, kui palju te sööte, koos sellega, mida te sööte. Maksa toitu ostes sularahas Sularahas maksmine aitab teil täpselt teada, kui palju maksate ostetud rämpstoidu eest. Krediitkaardiga makstes teete arve ees silma kinni ja ei tunne end tarbetute kulutuste pärast halvasti. Niisiis, järgmine kord, kui otsustate toidukaubad osta, makske sularahas.\nLiiguta eesmargi kaalulangus\nHea kaalulangus makro suhe


Ma ei tea, miks ma küsin, sest isegi kui teie jõuate “eiiiii” karjuma hakata, on mul juba post valmis tehtud ja üles riputatud, nii et teil lihtsalt ei jää muud üle kui leppida kirjeldusega minu laupäevast.\nMa ei hakka seda isegi mainima, et me enne üheksat ärkasime, sest just sellise kuke ja koiduga tõuseme me iga päev. Jaja, te võite öelda, et väga paljud inimesed ärkavad lausa kuuestki üles, aga ma olen ju teada-tuntud laiskvorst, kes magaks hea meelega kauem. No kümme oleks juba ideaalne. Nüüd võiks siin järgneda hala, et pagana lapsed äratavad, aga tegelikult ma olen\nise esimene, kes silmad lahti teeb. Süüdistada on vaid ennast!\nKui ma üles ärkasin, siis ma ju blogisin kohemaid hommikusöögist, seejärel lebasin natukene niisama ristseliti, kuni oli aeg minna pokkeriturniirile. Seekord oli siis Hiltoni hotellis naiste turniir ja osa võttis mingi… peaaegu 40 naist vist. Ma seadsin endale ühe eesmärgi: mitte olla esimene, kes lauast välja lendab. Ja muuseas, ei olnud ka! Ma arvasin, et max paar h saan mängida, aga tegelikult vedasin lausa neli välja. Naised ise olid nii agarad mind õpetama, lõpuks vaatasid ise ka, et palju näpunäiteid anda ei tasu, kui ma neid paar korda chippidest tühjendasin 😀\nMina enne turniiri selfitamas\nPeale esimest võidukätt\nJa peale teist!\nMa pean ütlema, et päris põnev on niimoodi mängida pokkerit, aga no ei ole ma mingi ekspert ja ma olen üldse üllatunud, et ma niigi kaugele jõudsin, sest teised olid seal kõvasti kogenenumad mängijad. Igatahes oli tore vaheldus ja kunagi lähen mängin kindlasti veel. Enne võiks aga sõpsidega mingi ägeda pokkeriõhtu teha, mitte, et võõrastegagi tore rääkida ei oleks olnud, aga omad trukid on ikka omad trukid, teate ju isegi.\nKui ma lõpuks siis all-in läksin ja kaotasin, siis jooksin koju süüa tegema. Kõht oli juba tühi ja ma olin viimased pool tundi lauas rääkinud, kuidas ma kodus endale sellise söögi valmis keeran, et hoia ja keela. Ma ei eksinud, toit sai tõesti selline, et hoia ja keela. Eilne turulkäik tasus ennast kõvasti ära.\nMa isegi lausa otsisin Nõmme turu kaarti, et teada saada mis talu suitsupeekon see on, aga see on IMELINE. Eile, kui me selle ostsime, siis see onu rääkis, et ta alles hommikul võttis selle suitsuahjust välja, andis mekkida ka. Ma teadsin juba seda ostes, et sellest saab ühe imelise kukeseenekastme ja sai ka. Kõik kraam turult ja värskena!\nEile tegi Kardo kohe kurgid sisse, kui koju jõudsime, tänaseks hakkasid juba mõnusalt soolakad mekkima. Win! Mäletaks ma ainult, mis kala ma ostsin. Ehk heik? Igatahes oli see kõik kokku nii superhea, et ma sõin terve taldriku tühjaks. Mul on alati komme MIDAGI järele jätta, olgu selleks kasvõi viimane amps, aga vot sedapuhku ei jäänud midagi alles.\nRottidele andsin ka kala maiustada. Ma ütlen kohe ära, et see must seal ei ole mitte sitt, vaid mustikas 😀\nPeale söömist oli mul tunne, et mina ei liiguta enam MITTE KUNAGI! Istusin maha ja valmistusingi enam mitte iial liigutama, kui regati-isu mulle kargu alla ajas ja ma lihtsalt PIDIN poodi minema. Lende ja Kardo tulid mulle seltsi, sest ma üksi ei viitsinud. Oleksin võinud ainult Kardo ka saata, aga mul oli veel millegi isu, mida ma veel ei teadnud, pidin ise poes nägema. #rasedus. Et te teaksite, siis see miski oli võiroos.\nPoeskäik oli väga edukas, sest lisaks kraamile, mis mind korralikult paksuks teeb, sain sealt veel mõned eriti head asjad. Esiteks oli pakiautomaadis pakk, kus sees kingitus GomeraKids’ilt. Tal nimelt oli meeles, et ma kuskil postituses mainisin, et Martal ei ole autokombet ja just selle ta talle tegigi. Kui. Nunnu! Kojutoomiskomplekt oli ka juba sama koha pealt pärit, kõiksugu ilusaid asju teeb see inimene, pole midagi kosta.\nPoest sain ka paar asja (peale võirooside), mis mind rõõmustasid. Nimelt… kausid. Ega mul neid VAJA polnud, aga no nii ilusad ja nii odavad olid, et mõtlesin, et võib ju üks inimene endale viit uut kaussi lubada küll. Neljane kollaste keraamiliste kausside komplekt maksis neli euri, roheline plastikust kauss 2€.\n2€ eest on see ikka äge kauss küll, eks!\nUued kollased kausid tõstsin kohe riiulile, sobivad nii hästi, et pole tarvis neid kappi “peitagi”. Kausside kõrval on ka üsna uus … tops? Ma ei tea, kuidas seda nimetada, aga ka keraamiline ja raske ja kaanega. Pole veel otsustanud, mis ma selles hoidma hakata võiksin.\nPeale poeskäiku olin ma jälle valmis lihtsalt lebama ja mitte iial liigutama, aga siis oli mul vajadus välja otsida sapiseep ja seda otsides sattusin ma kuidagi vannituba koristama. Sain suure kotitäie kraami, mida endal otseselt vaja enam ei lähe, mõnus kohe kui kappides ruumi ka on. Vahepeal läksin õue ja vaatasin, kuidas Lende Lottet mängima meelitada üritas, aga Lotte ei võtnud vedu. Ma olen vist maininud, et neil on selline suhe, et Lende ARMASTAB Lottet ja Lotte… võimalusel väldib Lendet.\n“Võta Lotte! VÕTA!” anub Lende. Lõpuks Lotte korra tegi suu lahti 😀\nEi no kus sa lähed, tule võta ikka seda köit!\nMa läksin asjatasin toas edasi, varsti ühines Lende minuga toimetamisel. Esiteks oli tal vaja köögis tomatit süüa ja pärast ennast pesta. Lende armastab lisaks Lottele ka enda uut Vaffa tool pukki (link), sest tänu sellele saab ta julgelt igale poole ulatuda. Meil oli enne mingi tavaline ikea pukk ka, aga sellel ei tundnud ta ennast nii kindlalt. Mari pole seda veel näinudki, aga see teeb raudselt tema ja Kardo pannkoogikokkamised palju mugavamaks. Äge asi!\nVäga tõsise näoga tomatit söömas\nMina loputasin ühte mähet, Lende tahtis kohe, et ma tema puki ka tooks, et saaks kenasti ühe jala ära pesta…\n… ja teise jala ikka ka.\nVõiks ju siis juba pea ka ära pesta?\nMa sapiseepi ei leidnud, aga ma kasutasin ühte teist väga hääd puhastusvahendit, mida teilegi soovitada julgen. Ma isegi ükskord tegin pilti, et Lende läbustas oma lühkarid millegagi täis (mis nägi välja nagu sitt, aga ei olnud sitt :D) ja see ei tulnud pesus välja.\nPeale plekivahendiga hõõrumist ja teist pesu\nJah, ütleme nii, et ma mõnikord ise ka loen enda blogi ja mõtlen, et appi. Kas see ongi mu sisutihe ja glamuurne elu, millest ma kunagi unistasin. Aga vist on nii, et … on jah, kurat 😀 Mega housewife’i laks, aga mis sa ära teed, kui päris mõnus on nii elada. Mis siis, et laste saamine ja kogu aeg rase päris töö ei ole. Ega kõik ainult tööloomad ka olla ei saa, mõni peab see sigimismasin ka olema.\nJa kui te selle postituse lõpuni lugesite, siis võite endalt ka küsida, et miks teid üldse huvitab ühe täiskohaga emme elu, eh?! 😀\nReply\tKaisa 5. august 2018 at 15:27\nKust poest Sa selle rohelise kausi leidsid? Üliseff näeb välja ikka. ?\nReply\tMallukas 5. august 2018 at 15:33\nReply\tKrissu 30. juuli 2018 at 13:54\nMa kunagi nägin seda vaffa tooli aga siis poja oli veel liiga väike, nüüd nägin Lendet seal toolis ja teadsin, et mu poja peab ka selle omale saama. Ei jaksa teda enam hoida igalpool, et ta saaks uurida. Aitäh selle postituse eest ?\nReply\tTriin 30. juuli 2018 at 09:06\nNo mina näiteks sain siit hetkel infot uue toote kohta, mida oma laste riiete plekkidwl proovida….aga no kuna olen poole kohaga kodune ema, siis ma ju ei ole ka päris adekvaatne sellele viimasele küsimusele vastama ???\nReply\tHekti 29. juuli 2018 at 16:03\nÜks asi veel. See laivide tegemine on da best, aga ma LIHTSALT ei suuda enam jälgida. Ole kena, pane see kaamera endal seadete alt otseks : ■ nagu fk, viimast laivi on eriti skiso vaadata, tähed on ka valet pidi seina peal vannitoas. Kui sa kasutad esikaamerat, siis seadete alt pane see nupp sisse, kus video ei ole “eelvaates”.\nSt vaatajad näevad praegu kogu aeg peegelpilti, mitte seda mis sul seal päriselt toimub. Tuba on kogu aeg videote peal ümber pööratud. Tahaks ka seda reaalset pilti ja elu ja tuba ja sind ja kõike näha. Aju läheb keerdumuidu 😀\nTee üks fot esikaameraga ja siis sa näed, kuidas pilt on peegelpildis, nii on lihtsam vb aru saada. Kui sa lülitad seadetest selle nupu välja, kus “näita pilti eelvaates”, siis läheb pilt otseks. Video ja foti mõttes peaks sama asi olema esikaameraga. (Ma räägin Samsungist muidugi, ma teisi ei tea). Aga no põhimõte on ikka sama. Las Karso aotab, kui ise ei mõista, küll ta välja nuputab selle. Pliiiis 😉\nReply\tMallukas 29. juuli 2018 at 16:39\nissand ma ei teadnudki et seda muuta saab, ma uurin pärast 😀\nReply\tHekti 29. juuli 2018 at 17:10\nJaaaaa… kõik meigivahendid mis kellegile tutvustad on valetpidi kirjaga ja Kardo oma Sakuga nagu… waht was that? 😀 seda vb inimesed kogu aeg ütlevadki sulle, et pane oma pilt otseks 😀\nSee on hea: aa, et mis jumekat v ripsmetušši ma kasutan, näete, vaadake, seda. Ja siis vaataja loeb mingi üks sek tagurpidi kirja ja…., essugi ei saa aru 😀\nAga see bonboni rinnakas, nii ilus, ma k8gu ega nillin nüüd seda. Algul tundus random, aga kui sul seda siit sealtnäha on olnud koguaeg, siis on täiega ilus juba hakanud tunduma ja nagu u: see lihtsalt sobiks mulle niiii hösti..mhmhm!\nReply\tMallukas 29. juuli 2018 at 17:27\nsry 🙁 ma ei teadnuuuud\nHekti 29. juuli 2018 at 18:18\nPolme hullllu..ma lihtsalt ootan seda aega kui saab päris pilti vaadata 😀\nReply\tHekti 29. juuli 2018 at 11:04\nJa Lende on niii ARMAAAS\nReply\tMallukas 29. juuli 2018 at 11:09\non jaa 😀\nNeed pesuvahendid tekitavad jah huvi, ma oleks ka vist käpp, kui neilt mingi tasuta tarne välja pigistad. Mõtlesin just sama, et oh, ostaks, aga nagu ma aru saan, pole neil ise järeleminemise võimalust ja postikuluga läheb kalliks jah.\nJa muidugi ei saa samuti mainimata jätta, et see selfitamine enne turniiri on üli ILUS. You pretty girl <3\nma uurin neilt!\nReply\tHallike 29. juuli 2018 at 09:45\nOlen ka viimasel ajal su blogi jälgima hakanud. Olen umbes sama kaugel rasedusega, võib-olla tsipake eespool. Aga vahe on selles, et mina näen välja nagu 150kg kaaluv elevant, veeren ringi ja midagi teha ei jaksa – ootan kaksikuid.\nAbikaasa on praegu puhkusel ja tuletab mulle ise meelde: “Kuule, kas me täna “Malluka suve” ei vaadanudki?”\nMina: “Mõh? Ei vaadanud jah…” TV käima, lapsed kõrvale ja diivanile\nReply\tMallukas 29. juuli 2018 at 09:48\nMul täna 24+4 oma teada, kaugel sa :)?\nReply\tHallike 29. juuli 2018 at 09:55\nMul 26+3, aga juba lõpuraseda hädad. Tuleb 3. sünnitus\nReply\tMallukas 29. juuli 2018 at 09:56\nNoh, eks mul ka vahepeal valutab ja hädaldan, aga enamasti elan üle 😀\nReply\tK 29. juuli 2018 at 09:40\nPalun kirjuta, kas botoxi süst tasus ära, mis sa otsaette armi peitmiseks lasid teha. Eeldades, et oleksid ise maksnud. Paljud kliinikud lubavad püsivat tulemust väga kauaks, aga sul on selle mõju vist juba kadunud, pildilt paistab. Tahaks ka, aga ei tea, kas tasub arvestades hinda.\nReply\tMallukas 29. juuli 2018 at 09:41\nNo kui sa googeldad, siis öeldaksegi, et iga paari kuu tagant tuleb kohendada, kes see ikka pikemat tulemust lubada saaks 😀\nReply\tK 29. juuli 2018 at 14:00\nSa ju ise kirjutasid oma botoxi postituses, et botox kestab 1-2 aastat ja filler veel kauem!\nReply\tMallukas 29. juuli 2018 at 14:27\nKirjutasin v?? 😀 Ilmselgelt mitte, seal kommides ka ju kõik ütlesid, et paar kuud max ja nii oli kaa\nKats 5. september 2019 at 19:13\nSul on endiselt seal postituses kirjas, et botox püsib 1-2 aastat ja filler kauem, just lugesin 😀\nMallu 6. september 2019 at 10:51\nSa arvad, et ma käin vanu poste muutmas aeg ajalt v 😀\nReply\tKarolin 29. juuli 2018 at 09:30\nToidu pildi järgi ütleks, et ehk on hoopis koha, sest koha selg on triibuline. ?\nReply\tMallukas 29. juuli 2018 at 09:32\nSelgus, et tõepoolest oligi koha 😀\nReply\tMai 29. juuli 2018 at 08:31\nSellepärast loengi, et teada saada kas plekieemaldaja on hea ?. Tegelikult oootan juba Mang III , kas see postitus tuleb?\nReply\tMallukas 29. juuli 2018 at 08:32\nKui ma kirjutada viitsiks 😀\nReply\tKarin 29. juuli 2018 at 08:28\nJa kust need ilusad kausid pärit on?\nReply\tMallukas 29. juuli 2018 at 08:30\nMillised kausid? Ma omast arust nagu kirjutasin kenasti, kust ma nad eile sain 😀 Hehe, nüüd vaatan, et ütlen lihtsalt POEST, aga kust teie peaksite teadma, mis poes ma käin, eks 😀 Maxima!\nReply\tP 29. juuli 2018 at 08:26\nKas Heveren su lugejatele sooduskoodi ei saaks anda? Näiteks sinu koodiga tasuta tarne vms? Prooviks seda plekieemaldajat heameelega, aga kui postikulu otsa panna, siis läheb hind jube kalliks 🙁\nReply\tMallukas 29. juuli 2018 at 08:31\nma kirjutanm neile ja uurin 🙂\nReply\tEva 29. juuli 2018 at 07:13\nMa ei tahaks enam iial olla uuesti rase, aga ikka loen, võibolla salaja tahaks ka sellist elu- ole aga rase ja kasvata lapsi. Pealt tundub nii simple life. Idüll. Aga sa raudselt jätad pool rääkimata 😀\nReply\tMallukas 29. juuli 2018 at 07:58\nNo tegelt mul räigelt kohustusi, et pole nii, et käin poes ja teen süüa ja elan rahus ?\nReply\tTinnu 29. juuli 2018 at 06:04\nMind väga huvitab – olen isegi säärane emme. Ma loen kõikidest blogidest ainult sinu oma pidevalt ja suisa ootan uusi postitusi, sest sa oskad hästi mõnusasti kirjutada. Jutt on ladus, selge ja lõbus. Kui mõne blogija puhul tekib kahtlus, et üks või teine asi on kirjutatud klikkide saamiseks või see, mida ja kuidas nad kirjutavad ei peegelda nende tegelikku elu ja isiksust, siis sinu puhul neid kahtlusi ei teki.\nReply\tSirts 29. juuli 2018 at 00:11\nSee pukk oleks meilgi vajalik aga noh. See selleks. Vot see puhastusvahend pakub nüüd küll huvi. Olen sapiseebiga ka küürinud aga no alati ei toimi. Ah, et miks huvitab täiskohaga emme elu. No olen seda hetkel ise ka, küll üksikemana aga ka täiskohaga. Lahe on lugeda mis teises elus teistel toimub. Keep going ?\nReply\tMallukas 29. juuli 2018 at 08:21\nPuhastusvahend on hea jah 🙂\nReply\tKelly 28. juuli 2018 at 23:23\nSee kala on koha muide ?\nReply\tSirly 28. juuli 2018 at 23:03\nMulle need nö lobapostitused meeldivadki kõige rohkem. Ja nagu Sa oleks teadnud, et mul hädasti toimivat plekieemaldusvahendit vaja. Laps midagi sõi ja peale pesu kollane rada peal. Nii ilus pluus ja nii kahju, et rikutud. Proovin ära, teil nii hästi toimis, ehk minulgi.\nMuide täna koristasin taas vannituba nende öko vahenditega, mida kunagi reklaamisid. On ikka head küll (Y).\nPs! Superkena oled selle selfie peal, on inimesele ikka ilu antud 🙂 🙂\nReply\tMallukas 29. juuli 2018 at 08:23\nMuuseas selle pesuvahendiga oli nii, et pesin teist korda ka ja märjalt ikka kumas see kollakas plekk peal. Mõtlesin, et nojah, ei teagi,mis see on, aga kui ära kuivas siis oli jumala puhas 😀\nJa no mis sa nüüd, aitäh 😀\nReply\tMannakas 28. juuli 2018 at 22:59\nMa just nillisin ka neid kausse Männiku Maximas ja mingis segaduse hetkes jätsin ostmatta, nüüd kahetsen….\nMa loodan, et mõni närune kausike veel jäi sinna??\nReply\tMallukas 29. juuli 2018 at 07:56\nÜks komplekt oli, aga seal oli alumine kauss katki 🙁\nReply\tLiia 28. juuli 2018 at 22:47\nSelle pesuvahendi ja plekieemaldusvahendi prooviks kindlasti ära. Meil preili jube mäkerdaja ja päris keeruline on kõiki asju jälle pleki abaks saada.?\nReply\tKätlyn 28. juuli 2018 at 22:16\nMa just vaatasin täna sinu laivi ja kuulasin, mida põnevat räägid. Mees tuli ka kohe kõrvale ja nii me seal vedelesime kõhuli ja kuulasime. Ta ei teadnud enne Malluka suve sinust eriti palju. Alguses vaatasin saateid järele üksinda, nüüd vaatab tema ka. Meie meelest olete nii lahe perekond ja sellepärast ma loengi/kuulan kõiki su koduperenaise postitusi. ??? Kui me su laivi ära vaatasime, siis hakkasid meest huvitama riidest mähkmed, kuigi meil pole veel lastki. ? Üritasin siis talle nii hästi selgitada, kui oskasin mis need on ja tema ütles küll, et kui lapse saame, siis proovime ka, sest need näevad head välja. Lubas muidugi lahkelt mul otsustada, mis ikkagi mugavam ja parem on. Igaljuhul sul ja sinu lahedal perel on praegu 2 eriti suurt fänni. ?\nReply\tMallukas 28. juuli 2018 at 22:25\nHehe, nii armas kuulda, et meest ka huvitavad sellised asjad nagu Mallukad ja riidest mähkmed 😀 Tervitused teile mõlemale!\nReply\tKaisa 28. juuli 2018 at 22:08\nTäitsa sisutihe päev siis sul seal 🙂\nMeie pere läks härra töökoha suvepäevadele- oli plaan minna paariks tunniks, aga keegi(mina siis praegusel juhul) sattus igasuguste võistluste ja mängudega hasarti ja vat oli vaja ära võita asju 🙂 Ja meeskonna peale saimegi hakkama 🙂 2 korda osavõitlus taskus ja finaalis napilt 1 meetriga 2 koht, tublid olime 🙂\nJa kõik sest ma pidin “pere nime au sees hoidma”, ehkki oli tore vahelduseks miskit muud peale laste kantseldamise teha 🙂\nPeale seda jõudsime veel meetriste lainete sees hullata ja koju jõudes on mehed autis, mina veel üleval ja loen su blogi 🙂\nReply\tMallukas 28. juuli 2018 at 22:10\nHea töö! Ma mõtlen siin ka, et kas peaks homme lapsed randa lohistama, või teeme hoopis ühiskondliku telgis ööbimise 😀\nReply\tMarii 28. juuli 2018 at 22:07\nOstsime ka eile maximast need kollased kausid 😀 nii ilusat tooni olid ?\nReply\tMallukas 28. juuli 2018 at 22:08\nNüüd oleme kausi-sistad 😀\nReply\tMerks 28. juuli 2018 at 22:05\nMina loen ilmselt sellepärast, et kirjutad kõigest, mitte ainult lastest. Ja palju nalja saab ka sinuga ?\nNing see kala tundub pigem kohafilee olevat?\nJumal kus on kalaeksperdid, peale vaadates kohe tead :D! Aga ma ise ka mõtlesin, et heiki ma ostsin vist suitsutatuna 😀 Homme teengi suitsukalast salatit oma glamuurse elu jätkuks. 😀\nReply\tMarika 28. juuli 2018 at 22:30\nMa ei loe küll igat postitust aga kui juhtun lugema siis jah,igav ei hakka lugedes! Hakkasin kohe uurima mis seal rotil siis ikka puuris on? mustikas….Tore pere olete!ja edu teile !\nReply\tMallukas 28. juuli 2018 at 22:32\nma jah igaks juhuks täpsustasin, muidu jälle kuskil ving lahti, et vaesed rotid, elavad oma kakas 😀


Elisa FIX | Elisa Eesti\nEraklient Abi Elisa FIX\nElisa FIX keskendub tehnilisele abile. Pöördu, kui vajad arvutiabi või sul on tehnilisi küsimusi mistahes muu seadme kohta. Kiired juhised saad meilt telefonitsi. Kui katkine nutiseade vajab parandust, hoolitseme ka selle eest.\nPalun täpsusta, millise seadmega abi vajad\nTere! Mina olen Annika. Vali seade, millega abi vajad ja ma suunan su õige eksperdini.\nMobiiltelefon Televiisor Tahvelarvuti Sülearvuti Modem, ruuter, antenn Muu seade\nKasuta Elisa FIXi ja võida tõuks!\nTahad tõuksi võita? Siis helista Elisa FIXi kõnetoele või lase katkine seade Elisa FIXis ära parandada, saates või tuues see meile remonti – ja osaledki loosimises. Tutvu kampaania tingimustega siin.\nSuur tänu kõigile FIXijatele! Loosi tahtel osutus iPhone13 võitjaks Anna-Stina K. Palju õnne! Võtame sinuga ise ühendust.\nHelista meile Elisa FIXi kõnetugi aitab sind telefoni teel – sulle arusaadavates terminites ja just sulle sobivas tempos. Kirjelda oma muret ja aitame selle lahendada. Tööaeg E-R 9.00-21.00. Kõne hind 0,5 € / min. Aitame kõiki, ka teiste operaatorite kliente. Helista meile 9001919\nSeadme Elisa FIXi saatmine Kui sinu nutitelefon või tahvelarvuti vajab remonti või hooldust, saada see meile. Elisast ostetud seadmetele teostame ka garantiiremondi töid. Esindusse pole vaja tulla. Saada seade pakiautomaadiga. Soovi korral telli kuller seadmele järele. Alusta vormistamist\nSeadme Elisa FIXi toomine Kui sul on telefoni või tahvli remondiga kiire, too see meile kiirremonti. Remonti teostame Elisa FIXi esindustes. Remondile anname aastase garantii. Seade ei pea olema Elisast ostetud. Elisa FIXi kiirhoolduse hinnakiri Leia lähim esindus\nElisaFIXi kiirhoolduse hinnad Tööle lisandub varuosa maksumus. Vaata hinda siit. Kui sa vajalikku varuosa siit ei leia, küsi selle hinda klienditeenindajalt.


Miks lahkuvad inimesed Narvast?\nKuna Narva on oma arengult endiselt murdepunktis ning palju on veel saavutada, lahkuvad inimesed sealt teadmatuse tõttu tuleviku suhtes – seda hoolimata arengutest ettevõtluses ning kasvavatest palkadest, kirjutavad statistikaameti juhtivanalüütikud Kaja Sõstra ja Jaan Õmblus.\nEelmisel aastal vähenes Narva elanike arv 1033 inimese võrra.Foto: Andras Kralla\nViimased 17 aastat on Narva rändesaldo olnud negatiivne ning koos loomuliku iibega kaotas piirilinn eelmisel aastal 1033 elanikku.\nInimesed lahkuvad Narvast, kuid mis on selle põhjus? Vastuse leidmiseks on oluline analüüsida ka elanike sissetulekuid. Viimase kümnendi jooksul on Narva linnas palgatöötajate kuu keskmine brutotulu kasvanud 489 eurolt 2007. aastal 890 eurole 2017. aastal ehk 82 protsenti. Samas on oluline rõhutada, et 2007. aastal oli Narvas brutotulu saajaid 26 188 ning 2017. aastaks oli nende arv kahanenud 18 610ni. Siinkohal on võimalik tõstatada mitu analüütilist küsimust. Näiteks, kas brutotulu kasv tuleneb vähenenud töötajate arvust, millest tingituna konkurents tööjõule kasvab ja selle tulemusena suurenevad ka makstavad palgad? Või on brutotulu kasvul muud põhjused, kuid vaatamata tulude kasvule ei ole inimeste lahkumine Narvast pidurdunud? Või on Narvas tekkinud olukord, kus edukad on teatud hulk ettevõtteid, nende firmade töötajatele makstakse head palka, kuid neisse ettevõtetesse "mittemahtunud" töötajatel linnas midagi töist ette võtta ei ole?\n2007. aastal oli Narvas 20 ja enama hõivatuga ettevõtteid 115, üle-eelmiseks aastaks oli nende arv langenud 71ni. 2007. aastal töötas sellistes ettevõtetes kokku 10 955 inimest ehk 95 inimest ettevõtte kohta, 2016. aastal 4199 inimest ehk 59 inimest ettevõtte kohta. Seega kümne viimase aasta jooksul on suurte ettevõtete arv Narvas vähenenud ning vähenenud on ka neis keskmiselt töötavate inimeste arv.\nSeega Narvas ettevõtlus toimib, inimeste palgad kasvavad, kuid ikkagi inimesed lahkuvad. Võib-olla on lahkumine teatud inertsiga protsess – inimesed ei ole Narva paranevat eluolu veel tajunud või on lahkumisplaanid varasemalt tehtud ning Narva tõus ei ole plaane kummutanud.\nNii või teisiti on Narva oma arengu murdepunktis. Mitu positiivset suundumust on toimumas, kuid osa protsesse vajab veel pööramist. Narva on Eesti jaoks unikaalne ning on väga hea, kui linn oma täit potentsiaali suudab rakendada.\nNarva jääb aga mõistatuseks ka edaspidiselt. Ilmselt läheb veel aega, enne kui me täiel määral hoomame seda, mis ikkagi seda linna käivitab ja milline on ikkagi valem selle linna kogu potentsiaali käivitamiseks.


Els Maria Uibo, Author at Eesti Sommeljeede Assotsiatsioon | Page 8 of 30\nKallid sõbrad! Kirjutame teatega, et meie erakliendile suunatud Tartu maantee veinipood on oma endisel kujul sulgenud uksed ning Vinorama panustab edaspidi suuremalt restoranide ja spetsialiseeritud kaupluste müügile. Kurvastamiseks pole aga põhjust, sest Tartu maantee 56 pinna on üle võtnud imekaunis lillepood, mille õite vahelt leiab ka suure osa meie veinivalikust. Samuti tahame edaspidi teie jaoks rohkem…\nPol Roger krooniti tiitliga World’s Most Admired Champagne Brand 2019\nFacebook, UudisedBy Els Maria Uibo 11. veebr. 2019\nDrinks International, ajakiri, mis järjestab šampanjabrändid 1.-30. kohale vastavalt maailma mõjukamate veiniekspertide häältele, nimetas Winston Churchilli lemmikšampanja Pol Roger’ Maailma kõige ihaldusvärsemaks šampanjabrändiks 2019. Ajakirja lisa sai välja antud juba 6. korda koostöös šampanjaeksperdi Giles Fallowfield’iga. Drinks International Academy koosneb 300 veinieksperdist, kelle hääl otsustavas küsitluses arvesse läheb. Pärast tervet rida 2., 3. ja…\nSaget la Perrière Prantsuse veiniõhtusöök\nFacebook, UudisedBy Els Maria Uibo 8. veebr. 2019\nKutsume teid Bestwine veiniõhtusöögile TARTUS, restoranis Polpo! 5-käiguline naistepäevale pühendatud õhtusöök viib meid rännakule Prantsusmaale Loire’i orgu. Veinidest pajatab Saget la Perrière’i veinimaja esindaja Amandie Roy. Veinidega sobiva ja Loire’i veinipiirkonnast inspireeritud menüü Polpo peakokk Karl Pajussaare sulest avalikustame õige pea! Õhtusöögi maksumus koos sobitatud veinidega 59 € / inimene Bestwine’i klubikliendile ja tema ühele…\nJohnnie Walkeri uus eritoode, Ruinart Rosé ja Veinimessi veinivalik\nFacebook, UudisedBy Els Maria Uibo 7. veebr. 2019\nKui sa ei näe uudiskirja korrektselt, vajuta siia! JOHNNIE WALKER WHITE WALKER ERAKORDNE KOOSTÖÖ TELESARJAGA “TROONIDE MÄNG”! Johnnie Walkeri uus viski White Walker on sündinud koostöös HBO legendaarse telesarjaga “Troonide mäng” ja ühtlasi on tegu suurejooneliseima eriprojektiga Johnnie Walkeri ajaloos. Külmast Põhjast on ilmunud jäiste siniste silmadega valgete surnute armee, kes järgneb oma Öövürstile ning toob endaga kaasa talve jäise hinguse…\nPressiteada: Sommeljeede 8. Veinimess\nFacebook, UudisedBy Els Maria Uibo 5. veebr. 2019\nEesti Sommeljeede Assotsiatsiooni (ESA) 8. Veinimess toimub Kultuurikaltas 7.- 8. veebruaril 2019. aastal. Seekordne mess on suurem kui kunagi varem, sest eksponentideks on ligi 70 veinide või muude alkohoolsete- või mittealkohoolsete jookide ning gurmeekaupade tootjat, maaletoojat ja edasimüüjat. Messile on oodata üle 2000 külastaja Eestist ja kaugemaltki. Sommeljeede 8. Veinimess on suurim Eestis korraldatavatest avalikest…\nHea veinisõber! Küünlakuu toob tegemisi ja külalisi. Kuu tipphetk on kahtlemata sel nädalal toimuv Eesti Sommeljeede Assotsiatsiooni poolt ellu kutsustud veinimess, mida veinihuviline kahe silma vahele jätta ei saa. Veinisõbra tiimiga liituvad kaheks messipäevaks meie heade koostööpartnerite esindajad Portugalist ja Hispaaniast. Veebruari keskel tähistame sõbrapäeva ja kostitame kõiki veinisõpru 14. veebruaril magusa üllatusega, astu läbi! Sõbrapakkumisi jätkub ka…


Au olgu Jumalale kõrges - FSSPX Eesti\nAsud siin: Avaleht → Artiklid → 2012 → 12 → 28 → Au olgu Jumalale kõrges\nAu olgu Jumalale kõrges reede, 28. detsember 2012\n1. (Lk 2,8-13) “Karjased olid seal paigus õitsil ja valvasid öösel oma karja. Issanda ingel seisatas nende juures ja Issanda kirkus säras nende ümber ja nad kartsid üliväga. Aga ingel ütles neile:“Ärge kartke! Sest vaata, ma kuulutan teile suurt rõõmu, mis saab osaks kogu rahvale, et teile on täna sündinud Taaveti linnas Päästja, kes on Issand Kristus. Ja see on teile tunnustäheks: te leiate lapsukese mähitud ja sõimes magavat.” Äkitselt olid koos ingliga taevased väed Jumalat kiitmas: “Au olgu Jumalale kõrges ja maa peal rahu hea tahtega inimestele!”\n2. “Et teile on täna sündinud Taaveti linnas Päästja, kes on Issand Kristus.” Tänasel kaunil Kristuse sündimise pühal ülistame me kõigeväelise Jumala headust, halastust, heldust ja lahkust inimkonna vastu. (Jh 3,16) “Sest nõnda on Jumal maailma armastanud, et Ta oma ainusündinud Poja on andnud, et ükski, kes Temasse usub, ei hukkuks, vaid et tal oleks igavene elu.”\n3. ”Ärge kartke! Sest vaata, ma kuulutan teile suurt rõõmu, mis saab osaks kogu rahvale.” Sel pühal, rahulikul ja müstilisel esimesel Jõuluööl, kui karjased valvasid oma lambakarju, ilmuski neile lihtsatele Petlemma karjastele kõigeväelise Jumala püha ingel. Taevalikust valgusest ümbritsetud ingel ütles karjastele, et Jumal on ta läkitanud nende juurde erakordse, tohutut rõõmu toova sõnumiga.\n4.\tMilles seisneb see erakordne tohutut rõõmu toov sõnum? Aadama ja Eeva tehtud kohutav pärispatt oli hävitanud Jumala ja inimkonna vahelise püha ühenduse ja armastuse. Kurat, patt, surm ja isekus olid inimese üle võimust võtnud ning kiskunud ta eemale tema Jumalast ja Loojast. Õiglane karistus inimesele oleks olnud igavik põrguvanglas. Kuid Jumala halastus ja armastus inimese vastu oli liiga suur. Jah, Jumal karistas küll inimkonda, aga andis sellele ka lootust. Seda lootust tõotati inimesele 1. Moosese raamatus. See inimese lootus pidi tulema Naise seemnest, kes purustab mao pea. Inimkonna lootus pidi tulema Immakulata seemnest.\n5.\tKunagi ei tohi me unustada, kui helde on Jumal meie vastu olnud. Ta on meile nii palju ande kinkinud. Ta on andnud meile oma armu, andnud meile elu, keha, hinge, perekonna, anded, tervise ja palju muud. Jumal annab meile kõik, mis meil on. Ta on heldus ise. Ta on meie Isa. Meil on nii palju, mille eest tänulik olla. Täna on tänu avaldamise päev. Peame täna Jumalale oma tänulikkust väljendama, sest täna on Ta meile veelgi rohkem andnud. Täna on Ta andnud meile oma Poja. Meile, patustele, on Ta täna andnud Päästja.\n6. “Äkitselt olid koos ingliga taevased väed Jumalat kiitmas: “Au olgu Jumalale kõrges ja maa peal rahu hea tahtega inimestele!” Tol esimesel Jõuluööl kuulsid karjased ingleid laulmas: “Au olgu Jumalale kõrges…” See hõiskamine väljendas siirast aukartust, kiitust ja ülistust kõigeväelisele Jumalale. Inglid olid tulvil imestust Jumala headuse, helduse ja halastuse üle, mida Ta osutas patusele ja vääritule inimkonnale. Ei hüljanud ju Jumal inimest tema pattude ja nurjatusega, vaid oma headusest ja halastusest saatis talle omaenda Poja, Päästja, et inimest mao käest vabastada.\n7. (Lk 2,15-17) „Ja sündis, kui inglid olid nende juurest ära läinud taevasse, et karjased ütlesid üksteisele: ‘Läki nüüd Petlemma, et näha saada seda, mis on sündinud, mis Issand on teatanud meile!’”\n8.\tNeed lihtsad karjased uskusid püha ingli sõnu ja läksid Petlemma, et näha kõigeväelise Jumala suurt andi. Nad leidsid Immakulata, naise, kes pidi mao pea purustama, koos püha Joosepiga lihtsast silmatorkamatust koopast. Nad leidsid ka vastsündinud lapse sõimes magamas. Siis mõistsid nad paremini püha ingli sõnu: “Teile on täna sündinud Taaveti linnas Päästja, kes on Issand Kristus.”\n9.\t(Lk 2,18-20) “Kõik, kes kuulsid, panid seda imeks, mida karjased olid neile kõnelnud. Ent Maarja jättis kõik need lood meelde, mõtiskledes nende üle oma südames. Karjased pöördusid tagasi, ülistades ja kiites Jumalat kõige eest, mis nad olid kuulnud ja näinud. Kõik oli olnud nii, nagu neile oli räägitud.”\n10.\tMõtisklegem siis selle lihtsa Petlemma lauda üle, kus sündis Päästja. Mõtelgem Päästja tuleku tõotusele 1. Moosese raamatus: (1Ms 3,15) “Ja ma tõstan vihavaenu sinu ja naise vahele, sinu seemne ja tema seemne vahele, kes purustab su pea, aga kelle kanda sa salvad.“ See Naine, Immakulata, purustab mao pea sellega, et toob ilmale Päästja. Pöördugem täna selle Naise, selle Immakulata poole, kes hoidis süles äsjasündinud Päästjat ning kes teda toitis ja tema eest hoolitses. Anugem tema abi, et tunda ja väljendada suuremat tänulikkust Jumalale, kes kinkis meile sel esimesel Jõuluhommikul nii imelise Päästja ja kes annab Ta meile endiselt igal pühal Missal.


Pankade bilanss (vorm, näide) | Kuidas analüüsida?\nPanga bilanss erineb ettevõtte bilansist ja selle koostavad ainult pangad vastavalt panga reguleerivate asutuste volitustele, et kajastada kompromissi panga kasumi ja selle riski ning tema finantsseisu vahel. tervis.\nPankade bilanss erineb teistest sektoritest ja ettevõtetest. Panga finantsaruandel on mitu tunnust, mis toovad esile pankade bilansside ja kasumiaruannete koostamise. Müüki ei mõõdeta selliste suhtarvude järgi nagu müügikäive ja nõuete käive. Kui investorid on terminoloogiaga rahul ja saavad avaldustest aru, muutub neile trendide analüüsimine ja väidetest aru saamine elementaarseks.\nPankade bilansi näide\nAllpool on toodud näide Goldman Sachsi 2017. ja 2016. aasta konsolideeritud bilansist nende iga-aastasest 10K-st\nallikas: Goldman Sachs SEC Filings\nPange tähele, et panga bilansivara erineb sellest, mida tavaliselt näeme teistes sektorites, näiteks töötlevas tööstuses jne. Klassifikatsioon ei põhine käibevaradel, pikaajalistel varadel, varudel, võlgadel jne.\nPeamine esiletõst on see, et pangavara hõlmab ostetud väärtpabereid, laene, finantsinstrumente jne.\nPanga bilansi kohustuste osa näib tavalistest kohustustest (lühiajalised kohustused, pikaajalised kohustused jne) väga erinevat.\nSiin on võtmetähtsusega tähtajad hoiused, väärtpaberid tagasiostulepingute alusel, lühi- ja pikaajalised laenud jne.\nPankade bilansi komponendid\nÜlaltoodud panga bilansi põhikomponendid on\n# 1 - sularaha\nTeiste sektorite puhul peetakse suures koguses sularaha hoidmist alternatiivkulude kaotuseks. Kuid pankade bilansi puhul on sularaha sissetulekuallikas ja seda hoitakse hoiustades. Mõnikord hoiavad pangad sularaha ka teiste pankade jaoks ja üks olulisemaid teenuseid, mida pangad pakuvad, on nõudmisel sularaha pakkumine.\nOma äritegevuse olemuse ja ka normatiivsete normide tõttu peab pankadel olema minimaalne likviidsete koguste summa. Kõige sagedamini hoiavad pangad suurema ohutuse tagamiseks üleliigseid reserve. Goldman Sachsil on märkimisväärne summa sularaha jääki.\n2017. aastal oli selle saldo ~ 12% sularahas ja selle ekvivalentides. See on investorite jaoks oluline tähelepanu, kuna suureneb võimalus saada suuremat dividendi või aktsiate tagasiostu\n# 2 - väärtpaberid\nNeed instrumendid on tavaliselt lühiajalised ja pangad teenivad sellist tüüpi investeeringutest tootlust. Pangadel on USA riigikassa ja munitsipaalvõlakirjad.\nNeed väärtpaberid on likviidsed ja neid saab järelturul hõlpsasti müüa ning seetõttu nimetatakse neid teisesteks reservideks. Goldman on 2017. aastal suurendanud investeeringuid väärtpaberitesse.\n# 3 - laenud\nRaha laenamine ja intresside teenimine on panga peamine tegevus. Seda võib nimetada panga leivaks ja võiks.\nInvestori vaatenurgast on laenude suurenemine panga kasvu jaoks oluline tegur. Koos laenude suurenemisega tuleks jälgida ka pangahoiuseid. Ainuüksi laenude suurendamine ei ole piisav. Tuleb märkida võlausaldajate kvaliteeti. Võlausaldajate halb kvaliteet võib põhjustada viivisemäära tõusu ja omakorda pankadele kahju.\nLaias plaanis pakuvad pangad isiklikke ja hüpoteeklaene. Isiklikud laenud antakse ilma tagatiseta ja seetõttu on nende laenude intress endiselt kõrge. Hüpoteeklaenude korral antakse laenu hüpoteegi vastu ja intressid on väiksemad. Kuid kui laenuvõtja ei täida oma laenu, nõuab pank hüpoteeki vastavalt lepingule.\nPangad pakuvad ka ärilaene, kinnisvaralaene, mis hõlmavad, kuid mitte ainult, eluasemelaene, kodukapitalilaene ja hüpoteeklaene, tarbimislaene ja pankadevahelisi laene.\n# 4 - hoiused\nHoiused kuuluvad pankade bilansi kohustuste alla ja on ühtlasi peamiselt panga kõige olulisemad kohustused. See hõlmab rahaturgu, hoiuseid ja arvelduskontot ning sellel on nii intresse kui ka intresse mittekandvaid kontosid.\nHoiuseid peetakse kohustusteks, kuid need on ka panga laenuvõime määramisel üliolulised. Kui pangal pole piisavalt hoiuseid, ei saa ta ka laenu anda, samuti pärsib laenukasv. Võimalik, et pangad peavad laenu kasvu saavutamiseks võtma võla, mis maksaks neile rohkem kui laenude pealt võetav määr.\nSamuti pole see pankade jätkusuutlik viis oma laene kasvatada. Teatud aja möödudes jõuab võlasumma tasemeni, kus pank ei saa krediiti, ja kui pank ei suuda oma makseid tasuda, toob see kaasa krahhi.\nPangad kasutavad neid kohustusi suurema tulu saamiseks, mis teenib neile lisatulu. Kasutades neid hoiuseid eraisikute laenude finantseerimiseks jne. Pangad saavad seda täiendavat kapitali kasutada selleks, et teenida lisatulu, mida nad muidu kapitali kaudu teenida võivad.\nPankadel on bilansis ka kahjumi katmiseks eraldis ja selle summa muutused põhinevad majandustingimustel.\nRaamatupidamiseeskirjad vara hindamiseks pangas\nKapitali määrab kogu vara, millest on lahutatud kohustused kokku (tuntud ka kui puhasväärtus). Kuid hiljutised muudatused on seda määratlust muutnud ja muutnud panga netoväärtuse tegeliku väärtuse määramise keerukaks.\nPärast 2009. aasta kriisi tegi valitsus konkreetsed algatused usu taastamiseks pangandussüsteemi. Finantsarvestuse standardite nõukogu on lubanud pankadel oma vara õiglases väärtuses hinnata. Nüüd on pankadel lubatud ka tulud kasumiaruandesse kirjendada, kui võla turuväärtus väheneb. See muudatus on tingitud asjaolust, et pank võiks turul oma võla osta ja võlasummat vähendada.\nOlulised näitajad pankade bilansianalüüsis\nSõna „vaikimisi” tähendab intressi- või maksekohustuste täitmata jätmist. Tavaliselt kasutavad pangad mittetõhususe määra, mis on protsent, mis näitab krediidiga antud laenude arvu eeldatavat ebaõnnestumist. See võrdlus aitab meil mõista, kas pangal on piisavalt raha tulevaste ettenägematute kulude katmiseks\nLaialdaselt kasutatavate suhtarvude hulka kuuluvad -\nMittetöötavad laenud / kliendilaenud\nMittetöötavad laenud / kliendilaenud + tagatis\nMittetöötavad laenud / Varade keskmine kogusumma\nOmavahendid / keskmine kogu vara\nMittetöötavate varade või laenude ja laenude suhet kasutatakse kogu panga laenuraamatu üldise kvaliteedi mõõtmiseks. Maksmata laenud on need, mille intressid on ületanud rohkem kui 3 kuud\nKolmas suhe on eriti märkimisväärne juba kehvas olukorras olevate asutuste jaoks. Kui see suhe ületab võrdlusaluse, peetakse seda maksejõuetuse tugevaks märgiks\nKõrgem neljas osakaal näitab, et pank on võimendatud ja selle varade poolel on madalam kaitse ülalnimetatud laenude makseviivituse


31. mai 2017 - Läänlane.ee\nTallinna-Haapsalu maanteel sai avariis viga kolm inimest\nBy Ivar Soopan on 31. mai 2017 Kõik uudised, Krimi ja pääste, Läänemaa\nTallinna-Haapsalu 19. kilomeetril toimus raske liiklusõnnetus, kus põrkasid kokku veoauto ja maastur. Üks inimene sai raskelt viga. Seda kinnitas ERR-i uudisteportaalile Põhja prefektuuri pressiesindaja Seiko Kuik. Ta ütles, et liiklusõnnetus juhtus kümmekond minutit pärast kella 18. Kuik rääkis, et esialgsetel andmetel kaldus Ford Ranger vastassuunda ja veoauto juhil ei olnud võimalik kokkupõrget vältida. Maasturi juht […]\nBy Ivar Soopan on 31. mai 2017 Kõik uudised, Krimi ja pääste\nEile pöördus politsei poole inimene, kes andis teada, et oli tasunud ettemaksu Weekend festivali passide eest, aga piletid temani jõudnud ei ole. Politsei poole pöördus teisipäeval inimene, kes soovis 11. mail osta internetist Weekend Festival Balticu kolme ja kahe päeva passid. Naine leppis kauplejaga kokku, et maksab esialgu 90 eurot ning saades piletid kätte, tasub […]\nPühapäeva hommikul väljakutset lahendama sõitnud politseipatrullidel tuli ühtlasi tegeleda ka joobes ning agressiivsete meestega, kes korrakaitsjate tööd takistasid ja ametnike suunas vägisõnu pildusid. Kohus karistas mehi kohatu käitumise eest ligi kuu pikkuse arestiga, teatas piirivalve- ja politseiamet. 28. mai varahommikul teatati politseile kaklusest Pärnus Rüütli tänava meelelahutusasutuse ees. Info kohaselt oli kakluse käigus tekitatud ühele […]\nSaage tuttavaks muinasjutukonverentsi esinejatega: Elo Lammi ja Ave Mattheus\nBy Ivar Soopan on 31. mai 2017 Kõik uudised, Kultuur, Läänemaa\nSelle nädala 1. juunil toimub Haapsalus muinasjutukonverents Muinasjutuvägi, mis tänavu kannab alapealkirja „Lugudega kasvame suureks“. Tänasest kuni neljapäevini tutvustab Läänlane iga päev kahte konverentsil esinejat. ELO LAMMI Lapsepõlves unistas Helsingi raamatukogu lastetöö tegija Elo Lammi hoopis näitleja elukutsest nukuteatris. Elo armastab pehmeid mänguasju ja lasteraamatuid. Viimase viie aasta jooskul on ta pidanud peaaegu 400 muinasjututundi […]\nViies õnnetuses sai viga kuus liiklejat\n30.05.2017 kell 08.06 oli liiklusõnnetus Tallinnas Nõmme tee ja A.H.Tammsaare tee ristmiku juures, kus 55-aastane mees sõitis sõiduautoga Mazda 3 tagant otsa parempööret sooritanud sõiduautole BMW 520D, mida juhtis 33-aastane naine. BMW juht toimetati Ida-Tallinna Keskhaiglasse kontrolli. 30.05.2017 kella 10.30 ajal oli liiklusõnnetus Saaremaal Leisi vallas Angla – Koikla maantee 3. kilomeetril, kus 50-aastane naine sõitis sõiduautoga […]


Harrastuskriitikud: Kino: "Taani tüdruk"\nOscarid on jagatud ning pean mainima, et hoidsin pöidlaid Alicia Vikanderile ("Taani tüdruku" eest) ja Mark Rylance'ile ("Spioonide silla" eest), kes mõlemad ka kuldmehikesega koju läksid! Olen väga rahul!\nPealkiri: Taani tüdruk\nOriginaalpealkiri: The Danish Girl\nNäitlejad: Eddie Redmayne, Alicia Vikander, Amber Heard, Matthias Schoenaerts, Ben Whishaw\nVaatamata sellele, et antud filmi nimetakse ka Oscar bait'iks (Oscari söödaks) ehk filmiks, mis on loodud võttes arvesse kõiki tegureid ja teemasid, mis auhinnajagajatele väga peale lähevad, olles musternäidis tüüpilisest väärtfilmist, ning seda eesmärki isegi mitte kiivalt varjates, oli film minu jaoks üpris nauditav ja ebakonventsionaalne visuaalne maiuspala. Seda aga eriti sel juhul, kui silm kinni pigistada selle püüdlusel olla kõik, mida auhinnatseremooniad ootavad.\nGerda ja Einar olid Taani kunstnikest abielupaar, kes, vähemalt filmist lähtudes, olid äärmiselt pühendunud ja armunud üksteisesse. Einar oli tagasihoidlik ja tundlik maastikukunstnik, kes lasi Gerdal ennast paljuski juhtida. Ka tutvumisel kohtamiskutse tegi naine, ning oli ta ka see, kes algatas esimese suudluse. Kui naine palub meest puuduva naismodelli asemel feminiinseid jalakatteid kanda, hakkab aga lumepall veerema ning allasurutud emotsioonid tõusevad pulbitsedes pinnapeale. Einari pool kehast kaotab järjekindlalt territooriumi ning peatselt eksisteerib vaid Lili, kes identifitseerides ennast naisena, ei suuda elada kehas, mis ei vasta tema olemusele endast. Truu ja toetava abikaasa õla naljal võtab Lili ette tollel ajal revolutsioonilise lõikuse, mis paneb tema sisemaailma võrduma kehaga. Lilist peab saama ka füüsiliselt naine.\nFilmis jäetakse Gerdast mulje kui märtrist ja üdini isetust naisest, vähemalt seoses oma segaduses abikaasaga. Mind selline hooletu ja egotu eneseohverdamine veidi torkis, sest naine tõesti elas ainult Einari heaolu nimel, lükkas kõrvale oma soovid ja valu, pani oma elu pausile ning selle vähese, mis eksisteeris, keerlema mehe ümber. Paaril seigal näitas ta ka oma selgroogu, mis pani mind juubeldama ning olid igati õigustatud, kuid need hetked jäid üürikesteks. Tingimusteta armastust on ülim, kuid mingi hetk ei ole see enam imetlusväärt, vaid paneb kahtlema isiku kaines mõistuses ning heidab varju selle ohverduse inspiratsiooniallikale.\nSamuti jättis selline mentaliteet veidi laisa ja liialt mugava mulje, võimaldades sirgjoonelisemat ning puhtamat süžeed, kuid tegelikkuses ei olnud olukord niivõrd must ja valge. Palju sügavamat ja nüansirohkemat vaadet oleks lugu nõudnud siis, kui mitte ainult keskenduda Einari identiteedikriisile, vaid käsitleda lähemalt ka Gerda segadust, frustratsiooni ning hingeelu. Näiteks, väidetavalt, olid mõlemad omasooliste ihaldamise kalduvustega ja seda mitte nagu välk taevast, vaid pikemat aega, ning Gerdale meeldisid ka naised. Lili ilmumisel sai ta seega ka suhtest midagi. Samuti oli linateoses Einari Kolkata tee turvalisem ning siledam kui reaalsuses. Viimases mõlgutas ta väidetavalt enesetapumõtteid ning teekond operatsioonideni oli tunduvalt inetum kui filmis. Selles suhtes läks film kergema vastupanu teed mööda ning tulemuseks oli kohati liialt ilustatud ning lihtsustatud versioon keerulisest tegelikkusest. Muide, päris elus, vastupidiselt filmile, ei püsinud koos ka nende abielu, mis sai tühistatud enne Lili viimast operatsiooni. Lilil oli ka juba uus kallim, kellega ta unistas saada kord lapsi.\nKas Eddie oli siis ka veenev naine? Jah, minu silmis tal see õnnestus, sest ta omab nägu, milles on päris palju naiselikke jooni. Ta on piisavalt androgüünne, et näha välja usutav naisena (vajaliku jumestuse ja soengu abil) või mehena. Minu meelest oli ta isegi üpris kaunis, sellise omapärase ja intrigeerivalt meeldejääva näoga. Need kaunid punased kiharad ning huuled tegid imet ja sobisid talle ideaalselt. Ainuke asi, mis mulle nalja tegi oli stseen, kus Lili pani oma käe ühe teise mehe pihku ning naise käed olid suured ja mehelikud -- kõike muud kui feminiinsed.\npilet superkinod.ee kodulehelt\nEinar/Lili, isikuna, tõi mus esile vastakaid tundeid, kuna ühe poolena abielupaaris, jättis ta äärmiselt iseka mulje. Ta ilmselgelt armastas Gerdat, kuid pani ennast, kas tahtlikult või tahtmatult, alati esikohale, samal ajal kui kaasa käitus vastupidiselt. Ta muudkui võttis ja võttis, kuid ma ei suutnud teda siiski vihata, sest see sisemine lõõmav piin oli niivõrd hästi esile toodud, tagasihoidlik, kuid kõikehõlmav. Siinkohal peab aga ka mainima, et Einari sisekonflikt jäi mulle kaugeks ja veidi arusaamatuks. Sellest ka mu sümpaatia kaldumine Gerda suunas, kuna naise motivatsiooni ja käitumisega oli lihtsam samastuda.\nMis mulle tohutult muljet avaldas, oli filmi visuaalne pool. Kostüümid ja dekoratsioonid olid lausa võrratud, ajakohased, autentsed ja kunstiliselt, kuid hubaselt, nüansirikkad ja ilma ülepingutamiseta võluvad. Kleidid oli lausa lummavad. Film oli äärmiselt kaunis ning eriti jäid mulle veel silma linateost läbivad maalähedaselt intensiivsed toonivalikud.\nNüüd aga värskest Oscari võitjast, Alicia Vikanderist, kellele ma ka pöialt hoidsin kohe kui eelmine laupäev antud filmi ära nägin. Minu silmis ületas ta ka parima meesosatäitja Oscarile kandideerinud Eddie Redmayne'i, kes kippus kohati veidi üle näitlema, näiteks nende pidevate ekstranaiselike käeliigutustega. Gerda kehastamises ei toodud lauale midagi ülimalt originaalset või ka ei üllatanud etteaste mind märkimisväärselt, kuid mulle läks ootamatult hinge Alicia Vikanderi tundeküllasus, emotsioonide ehesus ja põnev kombinatsioon tugevusest ning õrnusest. Minu jaoks röövis ta filmi, sest ma mitte ei imetlenud niivõrd Lili katsumusi, kui Gerda üleelamisi.\nLemmik tsitaat: "Mulle on ainult väga vähesed inimesed kunagi meeldinud ja sina oled kaks neist."\nKokkuvõttes: Emotsionaalne ja vastuolulisi mõtteid tekitav lugu identiteedist, aktsepteerimisest, armastusest ning ohverdusest. Mul kiskus see igatahes paaril korral pisara välja. Pealse selle oli filmis ka krapsakas kutsu!\nPostitaja: Liis kell 22:17


Michael Bünker ⋅ 10. veebruar 2012\nArmsad õed ja vennad! Tänasel jumalateenistusel kogeme evangeelsete kirikute osadust Euroopas. Siia pühakotta on kogunenud luterlike, reformeeritud, unieeritud, metodisti ja teiste evangeelsete kirikute esindajad kõige erinevamatest Euroopa osadest. Möödunud kahel päeval pidas Euroopa evangeelsete kirikute osaduse nõukogu teie ilusas pealinnas Tallinnas oma koosolekut. Oleme kogenud suurt külalislahkust ning oleme selle eest tänulikud. Meie ülesandeks oli teha viimaseid ettevalmistusi evangeelsete kirikute täiskogule, mis toimub iga kuue aasta tagant. Käesoleva aasta septembris kogunetakse Itaalias Firenzes. Täiskogu teemaks on „Tuleviku jaoks vabad!“ Sest evangeelium vabastab meid panustama ka Euroopasse. Kuid tuleviku jaoks saame me vabaks seeläbi, et kuulame ikka ja uuesti suuri tõotusi, mida Jumal oma kirikule kingib. Tänase jutluse aluseks on seatud pühakirja lõik 1. Saamueli raamatu 16. peatükist (16: 1-13). See on Taaveti kuningaksvõidmise lugu:\n„Issand ütles Saamuelile: „Kui kaua sa leinad Sauli? Mina olen ju tema kui Iisraeli kuninga kõrvaldanud. Täida oma sarv õliga ja mine: mina läkitan sind petlemlase Iisai juurde, sest ma olen tema poegadest vaadanud enesele kuninga.“ Aga Saamuel ütles: „Kuidas ma võin minna? Kui Saul kuuleb, siis ta tapab mu.“ Ja Issand vastas: „Võta üks mullikas enesega kaasa ja ütle: Ma tulin Issandale ohverdama. Kutsu siis Iisai ohvrile ja mina õpetan sind, mida sa pead tegema; siis võia mulle see, keda ma sulle nimetan!“\nJa Saamuel tegi, nagu Issand oli öelnud, ja läks Petlemma. Aga linnavanemad tulid värisedes temale vastu ja küsisid: „Kas tuled rahuga?“ Ja ta vastas: „Rahuga. Ma tulen Issandale ohverdama; pühitsege endid ja tulge koos minuga ohvrile!“ Siis ta pühitses Iisaid ja tema poegi ning kutsus nad ohvrile.\nJa kui nad tulid, siis ta nägi Eliabi ja mõtles: „Küllap on nüüd Issanda ees Tema võitu.“ Aga Issand ütles Saamuelile: „Ära vaata ta välimusele ja pikale kasvule, sest ma olen jätnud tema kõrvale! Sest see pole nii, nagu inimene näeb: inimene näeb, mis on silma ees, aga Issand näeb, mis on südames.“\nSiis Iisai kutsus Abinadabi ja laskis ta Saamueli eest mööda minna; aga Saamuel ütles: „Issand ei ole ka teda valinud.“ Siis Iisai laskis Samma mööda minna, aga Saamuel ütles: „Issand ei ole ka teda valinud.“ Nõnda laskis Iisai oma seitse poega Saamueli eest mööda minna, aga Saamuel ütles Iisaile: „Issand ei ole neid valinud.“\nJa Saamuel küsis Iisailt: „Kas poisid on kõik siin?“ Ja Iisai vastas: „Noorim on veel järel, aga vaata, ta hoiab lambaid.“ Siis ütles Saamuel Iisaile: „Läkita keegi talle järele ja too ta siia, sest me ei istu lauda enne, kui ta siia tuleb!“ Ja Iisai läkitas mehed ning laskis ta tuua; ta oli punapalgeline, ilusate silmadega ja kauni välimusega. Ja Issand ütles: „Tõuse ja võia teda, sest tema on see!“ Ja Saamuel võttis õlisarve ja võidis teda ta vendade keskel. Ja Issanda Vaim tuli võimsasti Taaveti peale, alates sellest päevast ja edaspidi.“\nArmas kogudus! Iisrael otsib järgmist kuningat! See võiks olla tänapäeval kõikjal maailmas populaarse talendiotsimise šõu pealkirjaks. „Saksamaa järgmine tippmodell“ ja „Saksamaa otsib superstaari“ on tuntud Saksamaal, staarikonkursid „Megastaar“ Ungaris ja „Popstaar“ Prantsusmaal, „Kuulsuse vabrik“ Suurbritannias ning seal toodetud „Iidolid“, samuti samasugune šõu Taanis, „Homsed kangelased“ Austrias ning „Eesti otsib superstaari“ Eestis. Üle maailma õpetatakse noori inimesi näitama end kolm minutit kestval esinemisel ning trumpama üksteist üle, võistlema kohtunike hinnangu ja publiku reaktsiooni pärast. Enda väärtust tuleb esitleda kõrgena. Küsimuseks on, kuidas end paremini müüa. Meediateadlane Norbert Bloz nimetab seda meedia-darvinismiks. Ta kirjutab: „Paljud noored inimesed on mõistnud, et igapäevaelu praktika seisukohalt on otsustav enese esitlemine väheste minutite vältelt, ning et kaalul on seejuures kõik: sul on kolm minutit aega, et end esitleda, kuid hoidku selle eest, et sa meile ei meeldi!“ Juba ammu on seesugune talendiotsimise kultuur levinud kaugele väljapoole televisiooni, juba mõnda aega korraldavad suured ettevõtted oma uute töötajate otsimise konkursse täpselt samamoodi nagu talendiotsimise šõud televiisoris – üksnes otseülekanne on puudu.\nKindlasti ei olnud otseülekanne mõttes ka prohvet Saamuelil, kui ta sai Jumalalt ülesande salvida järgmine Iisraeli kuningas. Vastupidi! Ta soovib, et kuningas Saul sellest ometi midagi ei kuuleks! Prohvet Saamuel oli küll alles äsja teatanud kuningale, et Jumal on võtnud oma käe tema pealt ära, on ta „hüljanud“, kuna kuningas ei olnud Issandale kuulekas (1Sm 15:23). Kuid kuningas jätkab siiski oma ametis ning läheb veel üsna pikalt, enne kui tema valitsemisel on halb lõpp. Pole seega ime, et Saamuel on täis hirmu! „Kui Saul seda kuuleb, siis ta tapab mu!“ (16:2). Saamuel hindab oma teo tagajärgi realistlikult. Järgmise kuninga salvimine tähendab ju poliitilise pöörde ettevalmistamist!\nSaamuel kutsub Iisai perekonna Petlemma, et seal ühiselt ohverdada. Ohvrilooma võtab ta ise kaasa. Kui nad on kokku tulnud, algab kummaline talendiotsmine, Iisraeli järgmise kuninga otsimine. Iisai seitsmel pojal pole õrna aimu, millega on tegu. Nad astuvad ligi tavalises järjekorras, kõige vanem tuleb esimesena, nii nagu on kohane, ning teised järgnevad vanuse järjekorras. Juba kohe esimese, vanima, poja puhul, mõtleb prohvet: jah, see võiks olla sobiv, kuid ta ei ole seda. Teine poeg ei ole ja ka kolmas mitte, ka neljas, viies, kuues ei ole – ning sobiv ei ole ka seitsmes poeg. Asi ei õnnestunud. „Issand ei ole neid valinud“ (s 10). Kriteeriumid, mille järgi Saamuel oma otsuse langetas, „kõhutunne“, mille järgi tema oli otsustanud, ei pidanud paika. Ilmselgelt on Jumalal teised mõõdupuud. Tõeks osutub vanasõna „Inimene näeb, mis on silma ees, aga Jumal näeb, mis on südames“ (s 7). Kuid kuidas aitab see taipamine nüüd, kus kedagi ei ole enam kohal? Kas lugu ei ole sellega läbi? Saamuel küsib: „Kas kõik poisid on siin?“ (s 11). Ta küsib üle, mida ta näeb ja kuuleb. Ja ennäe – on veel ka kaheksas poeg, kelle nimi jääb muuseas mainimata; ta karjatab kusagil väljal lambaid. Kas oli ta ehk veel liiga noor selleks, et pääseda kavandatava ohverdamise juurde? Kui ta on viimaks toodud kohale ja kokkutulnud osadusega liitunud, siis käsib Jumal Saamueli: „Tõuse ja võia teda, sest tema on see!“ (s 12).\nKindlasti on meile paljudest muinasjuttudest ja saagadest tuttav, et sageli ei ole kõige vanem see, kes viib loo hea lõpuni. Seda ei tee mitte kõige vanem – see, kellel lasuvad kõikide ootused, vaid üllataval viisil just noorim poeg või noorim tütar. Me kohtame seda vendade Grimmide muinasjutus Tuhkatriinust, kreeka müüdis Zeusist, kes on Saturni noorim poeg, kohtume sellega ka Eesti eeposes Kalevipoeg.\nOmeti on Iisraeli uue kuninga salvimine prohvet Saamueli poolt midagi palju enamat kui vaid muinasjutulaadne motiiv. Tegemist on jumaliku valiku saladusega. Oma armastatud lepingurahva tuleviku tarvis, Iisraeli pääste tarvis, valib Jumal selle ilma nimeta lapse kuningaks. Tema valikut ei põhjendata. Mitte ainsama sõnagagi. Mitte miski ei põhjenda seda valikut – ei poisikese väljanägemine ega tema talendid, sest ta on veel liiga noor, et oleks jõudnud neid juba näidata. Samuti ei põhjenda poisikese valikut tõsiasi, et ta karjatas karja, ehkki see on kuningale igati kohane, kui ta mõistab end karjasena. Seda valikut ei põhjenda ka armastus, mida vanemad poisikese vastu üles näitasid, sest nad kutsuvad oma noorimat poega Taavetiks, mis tähendab tõlkes „armsaim“. Mitte millelegi nimetatust ei tugine Jumala valik. Jumala valik on vaba. See sünnib ühel ainsal põhjusel: Jumala tahe on mitte jätta seda maailma, Jumala loodut, kaose hooleks – mitte jätta neid inimesi, Jumala poegi ja tütreid, pimeduse ja hukatuse hooleks, vaid kiskuda meid kõigest sellest välja ning juhtida päästele.\nJohannes Calvin, kes on Jumala-poolse valiku üle iseäranis pingsalt mõtelnud, sõnastab seda nõnda: „Sest Jumal, kes näeb kogu inimsugu asuvana languses ja hukatuses, kisub puhtast armastusest välja need, kellest tal on hea meel, ja kutsub neid nõnda toimides enda poolele.“* Jumala valik on vaba, see toimub puhtast armust.\nJumala valik ei ole tasu selle eest, kuidas me end näitame ja müüme, ei ole ka tasu meie usu eest. See valik ei tõsta meid teistest kõrgemale, vaid kutsub meid teisi teenima. See tühistab talendiotsimise pseudokultuuri ning on aluseks armukultuurile.\nApostel kirjutab, et Jumal on meid Jeesuses Kristuses valinud (Ef 1:4) on meid ette ära tundnud, ning määranud ette, et me saame tema Poja näo sarnaseks, selleks et Jeesus Kristus oleks esmasündinu oma vendade ja õdede seas (Rm 8:29). Meenutame veel Johannes Calvinit, kes ütleb: „Oma Pojas vaatab Jumal meid sõbralikult ning seetõttu armastab ta meid.“ Nii nagu Taaveti ja tema vendade puhul pöörduvad tavalised tähtsusjärjestused ja hierarhiad ümber, nii toimub see ka siin – Jeesuse ning tema vendade ja õdede puhul. Jeesuses ei ole juuti ega kreeklast, ei ole orja ega vaba, ei ole meest ega naist, Jeesuses oleme me üks (Gl 3:28), Jeesuses on ühtede valitsemine teiste üle ületatud, kuna kedagi ei sunnita enam alla heitma. Jumala poolne valik on vaba ning teeb vabaks.\nTaaveti salvimine ei toimu salajas. See leiab aset tema vendade keskel. Nood peavad nägema: Jumal valik toimub ühe juures, kuid see toimub kõigi jaoks. Taavetit ei valitud tema privaatse hingeõnnistuse tarvis, vaid selle ühiskonna teenimiseks, kus ta elas. Nii ei ole ka meie Jeesuses Kristuses valitud mitte meie endi tarvis, vaid selleks, et olla üheskoos märgid ja tööriistad Jumala riigile, tema rahu ja õigluse riigile. Taaveti puhul – nii kõneleb Piibli jutustus edasi – ei olnud kuninglikust valitsemisest pikka aega veel midagi näha. Nii võib ka meie puhul, siin ja praegu, ning meie kirikute puhul, olla esialgu vaid fragmentaarselt nähtav, kuhu tahab Jumal jõuda selle maailmaga, mida ta armastab. See võib nii olla. Aga suurem kui see, mis on nähtav, on see, mida Jumal tõotab: nimelt, et seda, kuhu Jumal tahab maailmaga välja jõuda, seda saab ja peab saama maailm meie juures näha. Aga millest?\nSeda, kuhu Jumal tahab maailmaga välja jõuda, saab ja peab saama meie juures näha sellest, et me kuulutame sõnumit Jumala vabast armust võimalikult ustavalt ja usutavalt kõigile inimestele**. Seda saab ja peab saama kogeda seal, kus me leiba ja veini jagades anname ebaõiglase jaotuse maailmas märku õiglusest. Seda saab ja peab saama kuulda siis, kui me kõneleme nende eest, kellel ei ole häält: vaeste eest ja vaesusest ohustatute eest, varjupaiga otsijate eest, sisserändajate eest, eemaletõrjutute eest. Seda saab ja peab saama tunda ära sellest, kuidas evangeelne hoolekanne, diakoonia hoolitseb nende eest, kes on hädas ja vajavad abi.\nEuroopa evangeelsete kirikutena elame oma osadust nõnda, et pühitseme evangeeliumist kantuna ühiselt jumalateenistust, anname üheskoos avalikult tunnistust oma usust ning oleme üheskoos valmis teenima maailma, valmis teenima inimesi.\nPetlemma linnavanemad küsisid Saamuelilt hirmunult: „Kas sinu tulemine tähendab päästet?“ Seda kahtlusest, hirmust ja tõrjumisest lähtuvat küsimust kohtab Euroopas tänapäeval ühenduses religiooniga üldiselt, aga ka ühenduses kristliku usuga ning ikka ja jälle ka ühenduses kirikuga. Kas sinu tulemine tähendab päästet? Vastus on meile antud. Me võime koos Saamueliga vastata: jah, see tähendab päästet.\nJumala rahu, mis on ülem kui kogu mõistus, hoidku teie südamed ja meeled Kristuses Jeesuses. Aamen.\n* „Von der ewigen Erwählung Gottes 1562“, Studienausgabe, Band 4, 101.\n** Barmer theologische Erklärung, 6.\nJutlus on peetud 5.02.2012 Eesti Evangeelse Luterliku Kiriku ja Evangeelsete Kirikute Osaduse Euroopas ühisel pidulikul jumalateenistusel Tallinna Jaani kirikus (tõlkis Thomas-Andreas Põder) ning avaldatakse autori loal.\nLoe ka EELK võõrustab Euroopa evangeelsete kirikute osaduse nõukogu ja Tiiu Pikkur, Kirikute osadus on Jumala kingitus (Eesti Kirik, 08.12.2012) ning kuula pühapäeval 12.02.2012 kl 19.05 Vikerraadio saadet Kirikuelu. (PS. Saade on järelkuulatav siin.)


Sisukord - Demineerija EOD2, tase 4 (ver 3)\nB.2 Demineerija EOD2, tase 4 üldoskused\nEN: EOD technician, EstQF Level 4\n1.\tArvestab oma töös demineerimistöö ohutusjuhendit ja tööd reguleerivaid õigusakte.\n2.\tKasutab killuvesti, kiivrit ja teisi kaitsevahendeid.\n3.\tAnnab kannatanu(te)le elupäästvat esmaabi vastavalt esmaabi andmise nõuetele.\n4.\tTeeb alarmsõitu, arvestades kehtivaid õigusakte ja de...mineerimistöö eripära.\n5.\tOsaleb sündmusjärgsel analüüsil; teeb ettepanekuid muudatusteks enda või meeskonna edaspidises tegevuses, teeb ettepanekuid saadud kogemuste edaspidiseks rakendamiseks.\n6.\tKontrollib oma töö kvaliteeti.\n7.\tKasutab oma töös digiseadmeid vastavalt digipädevuste enesehindamise skaala algtasemel kasutaja tasemele (vt lisa 2 Digipädevuste enesehindamise skaala).\nB.3.1 Töö planeerimine, korraldamine ja juhtimine 4\n1.\tArvestab oma tegevuses valdkonna töökorralduse ja struktuuriga.\nB.3.2 Lõhketöö tegemine 4\n1.\tAbistab lõhkamiskohas meeskonda lõhketöö ettevalmistamisel ja ohuala piiramisel vastavalt demineerimistöö juhi korraldustele; valmistab ette lõhkamisvahendid ja lõhkelaengud.\n2.\tAbistab meeskonda pommiohu tõrjumiseks tehtava lõhketöö tegemisel vastavalt demineerimistöö juhi korraldustele; julgestab vahetult pommiohu tõrjumisega tegelevat demineerijat ja abistab või vajadusel valmistab ise ette laenguid; hooldab pärast sündmust varustust, arvestades tehnilisi nõudeid.\n3.\tAbistab meeskonda lahingumoona ohu tõrjumiseks tehtava lõhketöö tegemisel vastavalt demineerimistöö juhi korraldustele; abistab demineerimistöö juhti laengute ettevalmistamisel või valmistab neid vastavalt demineerimistöö juhi korraldusele ise ette; hooldab pärast sündmust varustust, arvestades tehnilisi nõudeid; osaleb lõhkamiskoha järelkontrollis.\n4.\tAbistab meeskonda lõhkeseadeldisest tuleneva ohu tõrjumiseks tehtaval lõhketööl vastavalt demineerimistöö juhi korraldustele; julgestab ja abistab lõhkeseadeldisest tuleneva ohu tõrjumisega seotud lõhketööga tegelevat meeskonda; hooldab pärast sündmust varustust, arvestades tehnilisi nõudeid.\nB.3.3 Pommiohu tõrjumine 4\n1.\tPommiähvarduse korral valmistab ette vajaliku varustuse; kontrollib objekti vastavalt demineerimistöö juhi korraldustele.\n2.\tPommikahtluse korral valmistab ette vajaliku varustuse.\n3.\tPommiähvarduse korral valmistab ette vajaliku varustuse; kontrollib objekti vastavalt demineerimistöö juhi korraldustele.\nB.3.4 Lahingumoona ohu tõrjumine 4\n1.\tKäitleb laske- ja lahingumoona ohutult oma pädevuse piires; identifitseerib enamlevinud laske- ja lahingumoona.\n2.\tAbistab meeskonda erivahendite ettevalmistamisel; teeb leitud lahingumoona või selle otsimisega seotud esmatoimingud.\n3.\tAbistab lõhkematerjalide ja lahingumoonaga saastatud ala ja selle ümbruse märgistamisel, arvestades ohtude eripäradega; valmistab saastatud ala ette puhastustöödeks, arvestades keskkonna eripära ja kasutades ettenähtud tehnikat ning varustust.\nB.3.5 Plahvatusohu tõrjumine 4\n1.\tAbistab meeskonda lõhkeseadeldisest tuleneva plahvatusohu tõrjumisel vastavalt demineerimistöö juhi korraldustele; julgestab ja abistab lõhkeseadeldisest tuleneva plahvatusohu tõrjumisega tegelevat meeskonda; hooldab pärast sündmust varustust, arvestades tehnilisi nõudeid.


Tööpakkumise number #636906\nKlientide hinnapäringute käsitlus: hinnapäringute registreerimine ja hinnakalkulatsiooniks ettevalmistus;\nInfovahetus kliendiga: hinnapäringute tehniliste tingimuste ning nõuete kooskõlastused;\nOsalemine kliendi päringute/tellimuste teostatavuse analüüsil;\nHinnapakkumiste koostamine eestisiseste tootmisteenuste müügil;\nKliendi tellimuste käsitlus (projekti juhtimine):\ninfovahetus kliendiga ja koostöö tootmisosakonnaga: jooniste ning tehniliste tingimuste ja nõuete kooskõlastus;\nOsalemine kliendi tellimuste tootmistulemuste hindamisel ja analüüsil koostöös tootmisjuhiga.\ntehniline haridus (soov. metallitehnoloogia tundmine);\nsuurepärane suhtlemisoskus ja positiivne ellusuhtumine;\nhea eesti, inglise ja vene keele oskus (kasuks tuleb soome keele oskus);\nsõbralikku meeskonda arenevas ettevõttes.


Eesliide 5749 on Balakliia suunakood. FFiktiivse telefoninumbri 9382661 ja suunakoodi 5749 jaoks tuleb valida number 5749 9382661. Balakliia asub Ukraina.\nSuunakoodi prefiks seob abonendi telefoninumbri kindla asukohaga. Lisaks suunakoodile on olemas ka muud tüüpi prefiksid: Rahvusvahelised riikide eesliited, mobiiliteenuse pakkujate eesliited ja mitmesuguste teenuste eesliited. Neid kombineeritakse mitmetel otstarvetel. Kui helistatakse ühest riigist teise ja kõne vastuvõtjal on lauatelefon, siis ühendatakse riigi eesliide suunanumbri ja abonendi numbriga. Fiktiivse telefoninumbri 9382661, suunakoodi 5749 (Balakliia) ja Riigi suunakood 00380 jaoks tuleb valida number 00380 5749 9382661. Kui helistatakse mobiilsideseadmesse, ühendatakse Riigi suunakood mobiiliteenuse pakkuja eesliite ja abonendi numbriga. Kui helistatakse samas riigis asuvale abonendile, saab selle riigi koodi välja jätta. Riigisiseste kõnede korral ühelt lauatelefonilt teisele võib paljudes riikides suunakoodi ära jätta, kui mõlemal abonendil on sama suunanumber. Riikides, kus tellijatel on pärast teise asukohta või linna kolimist võimalik säilitada sama telefoninumber, tuleb loomulikult valida ka suunakood - antud juhul 5749.\nKui te ei asu Ukraina ja soovite helistada inimesele Balakliia, peate lisaks suunakoodile lisama ka Riigi suunakood. Ukraina Riigi suunakood on +380 (00380), seega kui olete Eesti ja soovite helistada inimesele Balakliia, peate selle inimese telefoninumbri ette lisama eesliite +380 5749. Sellisel juhul jäetakse välja suunanumbri ees olev null. Fiktiivse telefoninumbri 9382661, suunakoodi 5749 (Balakliia) ja Riigi suunakood 00380 jaoks tuleb valida number 00380 5749 9382661.


Puudega inimese sõiduki parkimiskaart - Lääne-Nigula vald\nParkimiskaart antakse isikule, kellel esineb:\nkeskmisele, raskele või sügavale puude raskusastmele vastav liikumis- või nägemisfunktsiooni kõrvalekalle;\najutine liikumis- või nägemisfunktsiooni kõrvalekalle. Ajutise liikumisfunktsiooni kõrvalekalde puhul peab inimesel kasutuses olema liikumist abistav abivahend (nt kargud, käimisraam, ratastool jne).\nParkimiskaart väljastatakse õigustatud isikule, mitte sõidukile ja seega on parkimiskaardi taotlemine, väljaandmine ja selle kasutamine isikupõhine. Parkimiskaarti on lubatud kasutada ainult juhul, kui tegemist on parkimiskaardi saanud isiku sõitude ja parkimisega.\nParkimisel peab kontrollija jaoks parkimiskaardi esikülg olema armatuurlaual nähtaval kohal, et oleks võimalik tuvastada parkimiskaardi registreerimisnumber, kehtivusaeg ja väljaandja.\nLiikumispuudega juht ja liikumis- või nägemispuudega inimest teenindava sõiduki juht võib tema kasutuses olevat sõidukit parkimiskaardi olemasolul parkida avalikes tasulistes parkimiskohtades tasuta. Soodustust ei laiene eraparklatele.\nLiikumispuudega juht ja liikumis- või nägemispuudega inimest teenindava sõiduki juht, kellel on vastav parkimiskaart võib:\nasulas peatuda ja parkida peatumist või parkimist keelavate liiklusmärkide mõjupiirkonnas tingimusel, et seisev sõiduk asub täielikult kõnniteel, jättes jalakäijale sõiduteest kaugemal kõnniteeserval vabaks vähemalt 1,5 meetri laiuse käiguriba. Kirjeldatud luba ei kehti teelõigul, mis on tähistatud peatumise keelujoonega;\nparkida parkimist keelavate liiklusmärkide mõjupiirkonnas, piiratud parkimisajaga parklas ettenähtust kauem ja õuealal väljaspool parklat kohas, kus see ei takista jalakäijaid ega muuda võimatuks teiste sõidukite liiklust;\nasulas peatuda peatumist keelavate liiklusmärkide mõjupiirkonnas liikumis-või nägemispuudega inimese sõidukisse pealevõtmiseks või sõidukist väljalaskmiseks.\nParkimiskaardi kehtetuks tunnistamine\nAndes parkimiskaardi kasutamiseks mitteõigustatud isikule või kui puudega inimest teenindav juht ei kasuta seda sihipäraselt, siis tunnistatakse kaart kehtetuks.\nKui kaart kaotatakse või varastatakse tuleb sellest teatada koheselt parkimiskaardi väljaandjale ning uus kaart tuleb taotleda uuesti samadel alustel.\nKui kaardi kehtivusaeg on möödunud, siis kaart on kehtetu. Parkimiskaardi vajaduse korral tuleb see uuesti kohalikust omavalitsusest taotleda.


Vaadeldaja: Gibraltari malefestival\nTäna lõppes Gibraltaril 7. Gibtelecom Chess Festival. 10-st voorust kogusid 8 punkti Peter Svidler ja Vadim Milov. Svidler võitis tiebreaki 2-0. Kalle Kiik võitis viimases voorus Anthony Stebbingsit (2290) ja lõpetas turniiri 6 punktiga. See andis 195 osavõtja hulgas 46. koha.\nAmetlikult kodulehelt võib lugeda, et Gibraltari turniirid said alguse 2003. aastal. Esikohta jagasid siis Nigel Short ja Vasilios Kotronias. Osalejate arv on igal aastal suurenenud, selle üheks põhjuseks on kindlasti toimumiskoht Caleta hotell ja selle ümbrus. Kuigi talvel seal kõige soojem ei ole, võib arvata, et see on suurepärane koht.\nKaks aastat tagasi tõstis oma jala kaugele lõunamaale Gibraltarile ka Askold Nassar, kes oli seal kohtunikekoolitust saamas ning eksamit sooritamas. Ka temal ei vedanud ilmaga, sest siis oli kogu aeg pilves ja sadas. Askold rääkis mulle oma reisist ka paar huvitavat lugu. Üks oli selline, et ta sõitis parasjagu bussiga koolitusele, kus ta pidi täpsel kellaajal kohal olema. Juhtus aga see, et mäe peal kitsal teel tuli teine buss vastu ning juhid hakkasid edasisõitmise asemel hoopis teineteisega juttu ajama. Ühistranspordiga oli aga veel seiklusi. Bussijuht, kes ei saanud inglise keelest eriti aru, küsis Askoldilt, kust ta pärit on. Ja kui sai teada, et Eestist, siis ütles ta seda ka sõitjatele ning kõik inimesed vaatasid Askoldit. Enamik rahvast olid hispaanlased ja rohkem sellised vabameelsed. Askold tutvustas võõramaalastale ka Eesti kultuuri: enne lennuki peale minekut oli ta 50-kroonilise viiesteks lahti vahetanud ning kinkis neid koha peal teistele kohtunikele. Pärast oli veinilauas keegi ameeriklane pakkunud, et äkki oli Capablanca ka Kuuba rahatähel. Askold ütles selle peale: "Ilmselt on Kuuba raha vanem kui Capa." Üks Lõuna-Aafrika naine, kes oli väga tänulik Kerese eest, kinkis Askoldile vastu elevandipildiga raha (seal ongi kõikide rahaühikute peal mingid sarvikud). Selle naisega koos käisid nad hiljem ka koolitusel ja tegid eksameid. Veel nägi Askold selle lühikese aja jooksul palavikus Jaan Ehlvesti ning Hikaru Nakamura kasuisa. Viimane olevat USA-s kohtunik ning oli tulnud seminari andma. Sellised olid Askold Nassari seiklused Gibraltaril.\nVahepeal lõppesid ka järjekordsed küsitlused. Maletarkvara hulgast on populaarseim Fritz 37 häälega, üle 10 korra valiti ka Shredderit ja Rybkat. Oli ka neid, kes üldse programme ei kasuta. Mul endal on analüüsimiseks Slowblitz, mida nimekirjas ei olnud. Seda on väga lihtne ja mugav kasutada ning ta ei ole sugugi nõrk, kuigi nimi võib tundmatu olla.\nJuunioride meistrivõistluste küsitluses sai peaaegu pooled hääled Aleksandr Volodin, kes hetkel ka täiseduga turniiri juhib. Raskeks läheb järelejõudmine Nikil, kes kogus 12 häält, kuid on praegu jäänud viimasele kohale. Turniir on siiki veel noor, nii et järjestus võib oluliselt muutuda. Üks on aga kindel, Volodini esikohta keegi ei kõiguta.\nPosted by Turu at 9:50 AM\nLabels: askold, gibraltar, kiik, svidler, turu, vadim milov\nirw Turu, hea jutt sul. Jutustad siin Askoldi elulugu.\nMis aga Gibraltari turniiril paljudele vb märkamatuks jäi, oli 2187 reitinguga IM Oleg Kozlov, kes 8. voorus võitis Kiike, edasi juba turniiri varasemat võitjat Kotroniast ja viimases Akobiani.\nHuvitav, mis mehega tegu on? Kas teadlikult langetab külaturniiridel reitingut, et siis sellisel turniiril reitinguauhinda püüda(mis Gibraltaril oli 2000 eurot)?\nHuvitav tegelane igastahes.\nVäga kummaline jah. Akobianile ta siiski kaotas, kuid lisaks Kotroniasele ja Kiigele võitis veel GM Monicka Sockot ja tegi kahe 2500-sega viiki.\nKui Kozlovi FIDE reitingugraafikut vaadata, siis 2002. a oli ta reiting 2454. Mingi hetk aga kaotas ta ühe aastaga umbes 200 punkti.\nKuradi imelik, sai ja viimases tappa Akobianilt. Lihtsalt ICC tegi siis vea, sest üle kandsid nad hoopis teist mängu ja nimed olid siis järelikult valed. Mõtlesin ka, et kuidas alla kahe tunniga ta nii kergelt Akobiani ää võitis.